url: =Zomi Numeite’ Dinmun Lapsanna ((Towards Promoting the Life of Zo Women) - Laibu Saal\nHome > Thuluui/Articles > Zomi Numeite’ Dinmun Lapsanna ((Towards Promoting the Life of Zo Women)\nZomi Numeite’ Dinmun Lapsanna ((Towards Promoting the Life of Zo Women)\n1.1 Zo Ngeina\nLeitung biakna tuamtuamte ih et ciangin numeite kineubawl mahmah hi. Judah pasalte in, “Pasian aw, numei-in nong bawlloh lungdam ing,” ci-in thu bang ngen uh hi. Numeite in kha neilo peuh cizanzan uh hi.Kawl biakna bangah zong, “ Nibann tun nadingin numeite pasal-a piang masa ding, “ cih bang upna na nei uh hi. Pasalte pen innsung pasian( ein-oo-nat- head of household spirit) in koih uh aa, pasalte bek vang (hpon-power/glory) nei hi ci uh hi. Tua manin pasal vangneite( phonggyi-monk) ci uhhi. Islam biakna sung bangah biakinnah apai theih loh banah, khuasung kongzin nangawnah kivaksaklo hi. Ei Khristian biakna sungah zong numei nenniamna tampi mah na om hi. Pasian’ lim-le-meel nei pen pasalte bek danin kingaihsun hi. Pianpih mawhna pen numei hang hi, kicita sawnsawn hi.A nungta Pasian mahmah zong pasal dan dingin kingaihsun hi. Pasian’ siampi dingte zong pasal bek dingin ih ngaihsun hi. Ih Laisiangtho mahmah in zong pasalte bulphuh-in thu na sung-aa na ciamteh hi. Gentehna-in mihing tul nga Jesuh in a vaakna ah numei leh naupang kihello hi, ci-in kiciamteh hi (Matthai 14:21). A taktakin numei leh pasal kisim leh Jesuh’ nasepna tua sangin a minthang zawlai suak ding hi. Laisiangtho a gelh mi pawlkhate zong Judah mite’ ngeina sung panin pusuak khia zonai lo ahih mahnin pasalte bulphuh(androcentric) a kigelh ahi hi. Numeite bangzah ta-in pilin degree ngah ta seleh Nipisang laihilh ciang bek mahin kikoihlai mawk hi.\nPasian Thu Pilna Thu Random Posts Thuluui/Articles\nItem Reviewed: Zomi Numeite’ Dinmun Lapsanna ((Towards Promoting the Life of Zo Women) Description: Rating: 5 Reviewed By: Cinpu Zomi


timestamp: atn

url: =Tulaai Leitung Thuthang Tuamtuam Updates March 5, 2014\n· Kumsawtpi ahanciamna pan Leitungbup micimawh huh pawlpi ahi ICRC te in March kha sung in Kachin gam Mitkyina khuapi ah suaktatak a naseptheih nading in zum hongthei tading hi ci in makaai Micheal O’Brien in March 5, 2014 ni in genkhia hi.\n· Kawlgam 8888 sangnaupang makaai Ko Ko Kyi in teekkhit guaikhit hiphial mah leh zineiding in khensat ahihman in March 5,2014 ni in Ma Khin Thu Thu Win tawh Yangon thukhenpi zum ah suaikaihna neita uhhi.\n· Ukraine gam leh Russia gam buaina hang in kalsuanziading bangcihding cih thulu tawh Russia Foreign Minister Mr Sergei Lavrov leh US,EU makaaite March 5,2014 ni in nasia tak in thu kikupna nei uhhi. EU te in Ukraine kiallap huhnading in $15billion piakding in khensat uha, US Secretary of State John Kerry in US te huhna Dollar Awn 1,000 khat Kiev khuapi ah March 4, 2014 ni in Ukraine kumpi tetung apna nei hi.\n· Khamul migilo mangpi Osama binladen Tupa Mr Abu Ghaith kum 47 thukhenna March 5, 2014 ni in New York khuapi ah kipan ta hi. Amah peen migilo mangpi khat ahihban ah 911 khit US te langpanna kammal zang ahihman in akimawhmat khat zong ahihi.\n· India gambup kiteelpi ding ongtungding April 7 pan May kha 12 ciang kikipsak ta a, May 16 niciang mee tang kisim ding hi ci in India kumpi te in March 5, 2014 ni in taangkokhia uhhi. India gambup ah mee tang khiathei mihing 814 million om cizen ei\n· China gam Communist Party te khawmpi March 5, 2014 ni in Beijing khuapi ah kipan ta a makaaipi 3,000 kah in na 10 sung kaaiding ci uhhi. Animasa ni March4,2014 ni in China gam I sumzon sumzuakna 7.5% khangto in, Gaalkaap sumzat 10% kihan hi ci in taangkokhia uhhi. Leitung a Gaalkaap sumzeekna anuai ah konglak hi. US te bel senten zong hahkat mahmah cihsan uhhi.\n· Israel Defense Forces ( IDF) tei in Iran te bawl thautang apua tembaw Gaza lam amanawh khat Red Sea tung ah March 4,2014 ni in Kaman uhhi ci in taangkokhia uhhi. Israel Prime Minister Benjamin Netanyahu in hih thautang te peen Israel suksiatnading hizen ci in genkhia hi. Anung ah bang in ongzui tammaw\n· South Korea Defense Minister Kim Kwan-Jin in North Korea gamte in asawtlo in Nuclear leh agamla kaapna thaupi lawnkhia khading ahihman in kidawmding in South Korea parliament leh azawlte uh ahi US tung ah lauphawnna theihsakna March 5, 2014 ni in nei hi.


url: =Meeting paizia (2) ~ J. Thang Lian Pau :: ZOMI DAILY\nConstitution neih kul – Meeting paizia dik i zuih theih nang kipawlna constitution neih hamtang kul. Constitution in a phal man bekin aikeh constitution siksan bekin meeting kisam thei.\nAgenda ding pilvan kul\nMeeting agenda ding pen OB khensat theih nam maw, Executive Committee (EC) khensat kul nam maw, Khawmpi (assembly/conference) tut kul nam, cih khen siam ding.\nPresident/chairman leh general secretary/secretary geelkhopna tawh meeting sap ding. Aizong khawmpi sap leh khawmpi agenda ding pen EC thukimna aikeh EC in a sehte geelna zong hi thei.\nMeeting sapna committee member teng piak/khak kim hamtang ding. A tawm pen ni khat peuhmah kihal thei dingin sapna ngah/thei khol tek le uh.\nMeeting sung a sawt loh nang leh meeting thukimna hoih tak ngah theih nangin meeting sapnaah Agenda kician takin tuansak ding –\n1) CDM huhna vai\n2) Minam galkap vai\n3) Covid huhna vai ci ziau loin, gentehna\n1) CDM Huhna Vai: CDM lut mi tua zah om, CDM huh nang sum tua zah kingah, bangzah ciata hawm ding, a hawm ding kua seh ding, gampua tungte huhna piak/puak kul i sa hiam, sum cian a om leh CDM lut thakte ading siit ding maw aikeh kisapna dangah zang ding?\n2) Minam Galkap Vai: Lawng khat suah ding i ut pen ahih hang tua leh tua pawl nih pha ven, a niha huh ding maw, khat bek huh zo ding maw, bangzaha huh zo ding, hun bang ciang dong huh ding, a zat sawmna uh tua dan hi, i huhna a ngah khit uh teh ‘NUG zong muantaak tuan kei’ ciin din khawl kik seisai le uh, en bang cih ding?\n3) Covid Huhna Vai: I theihsa bangin tua khua pen covid tawh buai mahmah ahih manun eimah bangin mun danga ten zong huhna kaihkhopsak a, tun huhna tua zah a phual tung khin, emergency a zat ding kicing ta le uh kilawm, ei sum muh teng a vekin khak veve ding maw, khua dang zong huh kul om thei, leh sum dong gige theilo ding i hih manin sum siit pawl nei ding?\ncih danin Agenda kimzaw deuhin gelh leng Committee member-te kigingkhol thei ding, thukhensatna lah picingzaw baanah meeting sung sawt lo tuam ding hi. Tua ahih keileh meeting conductor in a gencian tawm ding tawh hun a sawtsak baanah a ut dana deihkaih gen kawm tawh thuah baih mahmah thei. A tunga pen gentehna hi.\nCommittee Member meeting kah tua zah a phak kei leh meeting neih theih loh ding cih constitution ah a tuan kul. Gentehna seh thum suah seh nih (2/3), kua hiam teng bek meeting kisam sim thei cih pelh nang. Meeting thukhensat theihna bel meeting kah a lang sang tamzaw thukimna kizui tangpi.\nCommittee Member hi taaklo\nDam lohna leh khualzinna ziak hilo, a kizoma meeting thumvei a kah kei leh member taak hi nawn lo. Meeting ah thuduh lua den, gup tuam nei den leh a tamzaw thukimna pom hak sa dente member taak hilo. Meeting sim a pau ngei vet lote seem member hi taak lo taktak.\nTutung i gennop pen Constitution neih leh zuih, meeting sapna Agenda tawh kisai hi bel. Mi hoih lo pen khat ahih hang, Min Aung Hlaing in thuneihna a zat ding teh constitution leh penal code section 505(a) paulap tantan lai sam hi. (Zop lai ding…) J. Thang Lian Pau\nPrevious: Hausa pan tawp ~ Pau Khat Suan\nNext: Oxygen leiding kimulo


url: =Pawlpi Phuh Ding Lau - Zomi Adventist Innkuan\nHugo Sanz pen Paraguay’ khuapi, Asunción ah pawlpi thak phut dingin pastor pa in a gen ciangin lau hi.\nAsunción Adventist Hospital ah kum 20 bang insurance director pa pen pawlpi mi 300 a omna Central Seventh-day Adventist Church ah a naseppihte tawh pawlpi mi in om hi. Pawlpi mi lote tawh na semkhawm ngeilo hi.\n“Kei lau ingh,” “kei kia in pawlpi dingsak zo kei ning” ci in Hugo in Adventist Development and Relief Agency (ADRA) ah upna kibatpih loh pawlkhat tawh na asem khawm a zi kiang hong gen hi. A zi in zong huh dingin kamciam pia hi.\nNipi kal tawm khat sung thungetna tawh pangin, tua pawlpi lam thak nading mun ahi Nueva Sajonia pen a inn panin gamla lo ahih manin kisuang simsim hi. Pawlpi phut dingin lunglut ta hi.\n“Tua kisuanna in hong kipan khia sak hi” ci hi. “Midangte huhna tawh kisem khia hi. A kisapna mu in, nasep ka kipan uh hi” ci hi.\nKipat cil bel neu mahmah hi. Hugo in inndei khat sap in, zato a naseppih te tawh a cidamhuai ante huan dan loeh zateep khawldan cihte hilhna kipan to hi. Tua panin pawlpi mipih te tawh kilawmta toto hi.\nLungdamna thu pen mipi lakah kizel ding hita hi. Pawlpi mite in Facebook page te hong bawl in, lim tuamtuam na koih uh hi. Khuatual Adventist te neih Hope Channel program ahi Radio Nuevo Tiempo, panin nong na tangko sak uh hi.\nKum khat khit, 2015 ciangin, tua mun panin Saturday ni sim in “Leitung panin Nikhat Tuam Om” cih min pua in kikhopna kinei thei hi.\n“Tua in amuate lungkhamna te nusia in Lai Siangtho a lungngaih ni uh hong suak hi” ci in Hugo in gen hi. “La sa in Lai Siangtho ka sin khawm uh a, tua thu sinna ah hong kihel mite in Lai Siangtho hangin a cidam uh hi hong ci uh hi. Amaute zong Pasian kiang thunget hong kipan uh hi.”\nLai Siangtho ka sim kawm un, kote laka pawlkhat in cidam nading thu kammal pawl khat hong mu khia uh hi. Cidamna pen an picing neekna pan leh thungetna, lungnopna leh Zeisu tungtawn hi cih mu uh hi. A deih mahmah uh Lai Siangtho mun pen 3 John 2, hi a, “Kong it aw, khalam thu ah na daupai mah bangin na pumpi zong dam a, na khempeuh ah na daupai nadingin thu kong ngetsak hi.” A dang khat in Philippians 4:7 ah, “Tua hi leh mite tel zawhloh Pasian hong piak lungmuanna in Khazih Zeisu tungtawn in note lungsim le ngaihsutnate hong cin hong kepsak ding hi.”\n2016 kum ciangin zankim a inn kibuluhna te in tua nasep nawngkai sak hi. li vei tak inn khan tawlet(paden) te sukham in set van, tutuphah leh sabuai cih te gu uh hi. Thu sinna pen Hugo inn ah kituah phot hi.\nTua kum mah in, leitung bup Adventist pawlpi in Sabbath School sumpi kaikhawm in tua nasepna hong kipanpih hi. Tua sumte tawh mipi zat theih ding mun gol khat kilei a, vanzatte ahi zong bitna(Security) mahmah zong kibehlap hi.\nNueva Sajonia Seventh-day Adventist biakinn thak leh mipi kikhop theihna innpi pen 2018 kumin pastor pa tawh kihong hi. Hugo ahih leh makai mah in om a- hikan ka lungdam zawk nading om kei ci hi.\nSee also MSS 11: Khensatna Lianpi Bawlna\n“Adventist pawlpi adingin kum 20 bang ka semta a, leitung mun tuamtuam aom thu-um mite tawh sem khawm ka hih manin hizah sangin ka lungdam zawk nading omlo hi” ci in kum 64 apa Hugo in gen hi. “Tuama lam bel, Pawlpi sunga a-omsa mite tawh ka sem hi. tu in ahih leh a gen bek hilo in sepna tawh Pasian’ itna mite kiang lampi thak zangin ka hawmsawn hi. Ka nuntak sunga sep dinga Pasian hong koihsak nasep pen a sem khin in ka kingaihsun hi” ci hi.\n2016 kum Sabbath 13na sumpi tawh nong huh manun Paraguay khuapi Asunción, a om Nueva Sajonia Seventh-day Adventist pawlpi kiphut zo hi. Na sumpite uh tawh leitung mun tuamtuam a om pawlpi ten a huhna uh hangin lungdam mahmah hi.\nPrev post Sinna 2: I Khensatnate\nNext post Sinna 3: Kikheel ding Kiging


url: =UN vai ah kikhemna om zel :: ZOMI DAILY\nUN vai ah kikhemna om zel\nposted on 15 August 2015 at 9:55 am Lomkholna: Malaysia, News, Refugee, Zomi\nUN vai ah kikhemna om zel!\nUN Card kihawm ding cih thumaanlo a kithan sakna hangin UNHCR zumpi maiah August ni 11 ni in mipi a tul a sim kikaikhawm zihziah uh hi. Hih thu tawh kisaiin UNCHR thuneipa Richard Towle in Bermana thukante khiang a genna ah “Mi pawlkhat in thu hilolo athansakna uh hangin hih thu a piang hi.\nUNHCR vai pen a pai ngei bangin pai in hun hongla ding a bangmah buaina omlo ding hi” cihsan ziau hi. Sun lam ciangin Palikte hong pai uh a amau thupiakna tawh UNHCR zumpi maia kikai khawm mipi tul val te ciahkik pan uh hi. Brickfields palikbopa genna mipi sungah UNHCR Card kihawm kik ding thu kithang sak ahih manin hih thu apiang hi ci hi.\nAbdul Rahman akici kalate khat in a genna ah “Kei pen Johor a nasem hi ingh. Phone numbat ka theih ngei loh khat in Rohingya te ading UN Card kihawm ding hong cih ciangin hong pai ka hi hi” ci hi. Thuhaida akici khat leuleu in “Zingsang nai 7 hun in UN Card hawm kipan ding cih thu ka zaak ciangin UNHCR zumpi maiah giahphual a saat vet ka hihi.\nTun ahi leh lamet bei takin a ciahkik ding ka hi mawk ta ve maw” ci ngeungeu ek sam hi. Mipi kikaikhawmte pen Rohingya vive hizaw uh hi. Source : www.bernama.com\n(Ei Zomi sungah zong hibanga phone numbat theihlohpi tawh a ki khemkhem leh thumaan lopi a thangsak ki om thei zel ahih manin kidop huai mahmah hi). ZAM Thupuak\nPrevious: Press Statement of Zomi Relief Committee\nNext: Zomi te’n bangteng kisam ihhiam?\nZomi Nungak te\nSingapore pan Lia Brigit Lun Deih Cing in hong nusia\nMalaysia gamsung PPR innsaap vaitawh kisai UNHCR pan zaksakna\nDawivai tawh kidim lungdamna thudang


url: =Khuavak nading nitum maw, nitum naadia khuavak ~ Bob Tuangpi :: ZOMI DAILY\nposted on 3 February 2021 at 4:36 pm Lomkholna: BobTuangpi, News, Politics\nTutung galkapte in thukhunpi 417,418,419 vive (State of emergency) paulappi nei-in vik ngekngek uh cih dan hiphot e. Tuzawh kum-1 sung ding ciphot uh hiven, akisap leh kha-6 khanto/extend (Thukhunpi mah tawdap) ding uh hilai mawk in tampi paulap ong zonzon loh ding uh thupi ve maw.\n2008 thukhunpi bel phiat cih thadah tua dungzui cih paulapna (Gambup thukin tangkona nuai ah galkap mangpa’thuneihna zatna) tua zui aa nasem ding cih hileuleu pong hi. Union Election Commission zongh phuanthak pah uh hiven ong hoih toto sam in cia cih ciang hiphot in cei. NLD lamte ong kitom leh amau’khauhna (Tempo) zui-in (guitar bang hileh a awsan awniamna zui Key laih koikoi ding) amau zongh gawi toto un teh…Gamdang gamliante’ galhuhna (International military intervention) cihte bel pawlkhat otot bangin lamet bang khol ken teh.\nGamkhat in gamdang gal ado ding teh ama’ gam ii meet nading (National interest) en masalo-in gal kimawkdo zenzenlo hi.Tua kawmkal ah leitung gamliante gamvai kimawlna (Geo-politics) tawh zongh tampi kisukha gige ahihi.\nAdiak Kawlgam bang bel leitung gamlian le gamthahat tuak (Regional power) nih ahi Sen le India kikal ah ki om kiukiau hi-in hih gamte (2) ii gamvai le sumlei sumzuakna lam kisaina kawmkal ban ah nitumna gamliante gamvai kimawlna (Power politics) in tampi hong huzaplai ding hi.\nNLD lam makaite in zongh kiginkholhna (Plan B, C) na neihtuak phalo dan hi. Nidang 88 lai danin lampi tung ah mipitha (People’s power) tawh kalsuankik ding bel leitung gam tuamtuam aa thupiangte ih etteh baih tuanlo ding a, apat pan kipatkik mah hong kul zeel lel ding hi.\nTulaitak Kawlgam ah gamvai tawh kisai ahawlpi pawl/group-3 bangin kikhen thei hi. Kawl galkap bulphuh Kawl party + mualmi party honkhat, NLD makainu bulphuh Kawl le anaihuai Democratic force, mualtungmi thautawite + mualtungmi party cih bang pawl -3 kici thei hi.\nHiteng sungah Kawl tuaktuak galkap bulphuhte le Democracy bulphuhte’kikal ah kitelkhialhna le thuneihna kituhna tawh hong piangkhia buaina ( Power struggle) hang kici thei hi. Alangnih tuakun thukhunpi siksantekin kei man ing, nang khial teh cih kisialkhau suhna pan kipan hi aa, hidinmun atunma-in kihosiamna (Political dialogue) ahunlap nei hile uh hiciang tunglo khathei ding hi.\nBangbang ahita zongin suahtakna ngah 1948 pan tunitan gamsung buainate ih et tak teh Kawlmi gammakaite kikal aa thuneihna kituhna hangin gam kisia kibuaiden tunitan ahihi. Galkap thuneihna moltumin zangh-in tutna/panmun ngah sawm pawlte le mipi le Democracy paulapin thuneihna ngah sawm makaite’kikal aangsung khualluatna hang vive hilel hi.\nTua hi a, suahtakna ngah zawh tunitan gamsung Kawl mipi taangpi taangtate le mualtungmite in ih hih leh khatvei leh puanteen/longgyi ong kiteenpih zeelin, khatvei leh pheituam/bombi ih teen hun a om zeel aa, khatvei leh niik ih teen zeel vua, mai aate’ cih bangbang ih cici mai zen aa, tu’n ahih leh kum bangzah hiam khat sung niiksuah zeelin, niik lah bang pheituam lah bang, banglo hiam khat tawlkhat sung asilh ateeng ding dan hiphot thong hang e! “Kawlte mah hizeel e gam asusia!” *Lem toto sam in cia!* *Utna a om naak leh alampi ding kimukhia veve…* Bob Tuangpi (00122021 Diary)\nPrevious: Stalin bawlsiatna nuai ah Lutheran Pawlpi (1939) ~ Rev. Dr. Ngul Khan Pau\nNext: Ka Jacob ding kianga laikhak ~ Niangboih\nZIUSA pan Zomi Nam Ni 2015 Lungdamna Thupuak\nKum tam khinte ading theih huai thute\nKawlpi ah amawkna puankhui kisin sakding\nMcDonald’s te’n Malaysia gamsung ah Outlets 200 honbehding\nMalaysia gamsung ah Police Headquarter meikang


url: =Christian Hymn te’ tangthu: Ka Kha Ni :: ZOMI DAILY\nposted on 26 November 2016 at 3:00 am Lomkholna: Article, Biakna, Hymn, Zamkhatkham\nMusic from the Katholisches Gesangbuch,\nVienna, c. 1774\nHih la a phuakpa John Keble pen Anglican pawlpi sung khualam pastor khat’ tapa hi a, England gam Fairford, Gloucestershire ah April 25, 1792 ni-in suak hi. Oxford ah sangkah a, tua sang mah ah kum 10 sung professor of poetry sem hi. 1835 panin 1866 kuma a sih dong khuami 1,500 bek a pha Hursley village ah pastor sem hi.\n1827 kumin The Christian Year a kici poem bu khat khenkhia hi. Kum khat sunga pawlpi pawi tuamtuamte tawh kituak dinga kiphuak la vive ahi hi. “Ka Kha Ni” zong tua late laka khat hi a, a aw kibulh-in la-in kisa inteh ci-in ngaihsun kha ngei het lo hi. Anglican Book of Common Prayer tawh kithuahkhawma devotion bu-a kinei dinga a ngim ahi hi. A kiniamkhiat lua mahmah mi ahih manin a min nangawn dawngsak se lo hi. Tua poem bu kideih lua mahmah a, ama’ khansungin 109 vei kikhenkik-a, tua laibute kizuakna pana a ngah sum peuhmah a pawlpi ah zek hi.\n1833 kumin Oxford ah “National Apostasy” kici sermon minthang mahmah khat gena, tua sermon tungtawnin 19th century Oxford Movement a kici hong piangkhia hi, ci-in kiciamteh hi. Oxford Movement sunga makaite in Church of England sungah khakhanlawhna a om nading hanciamin, tua hun lai-a Wesley leh Whitefield’ nungzui evangelical makaite bangin lah pawlpi gensia gawp lo uh hi. Keble bel sih dong mah Anglican pawlpi sungah kipsuak hi. John Keble a kipawhtawina-in 1869 kumin Oxford ah Keble College kiphuan hi.\nA nuntak sung buppi thuhilhsiam leh Laisiangtho thei Bible scholar khat-in kiciamteh hi. La dawng 765 phuak-a, la-aw zong bu khat phuak hi. A lamal phuahte tawh a kisakhawm dinga a ngaihsut ahi hi.\nHih la aw min “Hursley” pen 1774 kum pawl-a Austria gam Vienna-a kikhen Katholisches Gesangbuch labu pana kila ahi hi. Keble ngiat in ama’ phuah la, “Ka Kha Ni” tawh bulh dinga a tel hi a, 1855 kuma kikhen Metrical Psalter sungah kihel hi. Keble in kum tampi sung pastor a sepna pawlpi min tama kiphuak hi a, citak taka kiniamkhiatna tawh Pasian’ na a sepna pahtawina ahi hi.\nPrevious: Thai, Malaysia, Indonesia aom Myanmar Embassy mai ah lungphona kinei ~ ZD\nNext: US Thanksgiving: Pasian tunga lungdamna kum 395 cingta


url: =Global Buanli Family: Tulaai Leitung Thuthang tuamtuam updates Jan 7, 2014\nTulaai Leitung Thuthang tuamtuam updates Jan 7, 2014\nDaw Suu leh Lutol mangkhat Zomi te' khuakhat ah pai in Lutol pan apiak sumtawh kilam sanghonna nei cihthu news ah kamuh ciang ????? Zomi te pawlpi tam mahmah ,Christian isuah sawtmahmah , piang thak they mahmah, Banghang i Zomi pihte Lutol ten huh mawk hiam??? Tuabek hilo khamtung gam khuata te ah ann duh in imipih Zomi te kap ziahziah laai uhhi. I Mission nasep cih koi ah???? Biak Inn vandawn holh a lamlam maiding maw???? Van ah sum kikhak to thei maw????? Thu umlo ten ei a umte onghuhding maw??? Ei te in thu umlo te ahuhzote hiding????? Ngaih sut huai mahmah hi Satan in gam omkeek ta hi.\nJan 7,2013 ni in Kawlgama Khuapi Nypidaw ah Kawlgam sung sumzeekziading tawh kisai thukikupna khat Vuanzi teng in nei uha, 2014-15 sung kumpi naseemkheem peuh khasum Ks20,000 ta kikhanding a Pension zong akilawm akituak in kikhanding hi ci in U Thein Sein in genkhia hi.\nKawlgam sung Gamvaai Political party the let Mualtung namkee mi the party kikhawm party vekpi 11 te in Federal Democratic Alliance (FDA) party pikhat phuhkhiat ding in Jan 7,2014 ni in makaaiteng in suaikaai in kipsakna taangkokhia ta uhhi.\nUS gam New York khuapi aom WTC innpi Osama Bin laden 2001 aphulna pan kaliam kabai, na kaseem zonawnkei cikhem in kumpi huhna anesim Palik 72, Meiphelh 8 leh kumpi zalian 5 te kiman kik a , thongsung pan apusuah nop uhleh mikhat 1 million tawh athusian dong thongpualam omthei ci in Jan 7,2014 ni in New York khuapi thunei te in tangkokhia uhhi.\nVenezuelan gamma Miss Universe 2005 Monica Spear kum 29 leh Apasal British mi Thomas Berry te Venezuela gam Merida khuapi pan Caracas khuapi lamzuan in atanu uh kum 5 aphapan khat no khawmkawm in ongzaan vaak hialhial laaitak uh jan 7,2014 ni in lamkiang pan migilo ten thautawh nakaap uha, Meelhoih Monica leh alawmpa sipan in Atanu uh aliamna tawh zato kipuak hi.\nUK gam Norfolk khua saklam ah Jan 7,2014 ni in US gaalkaap te zat HH-60G Pave Hawk Helicopter pikhat Excise abawl laaitak un kia a atung atuang US gaalkaap mi 4 te sipah uhhi ci in BBC in genkhia hi.\nDemocratic Republic of Congo gam i khuapi nihna ahi Lubumbashi khuapi sung ah kumpi gaalkaap te leh gamsung tapong te n'ai 8 sung vilvel Jan 7,2014 ni in kikaap uh a, mi 26 si uhhi ci in Congo palik te in taangkokhia uhhi.\nIndia gam Maharashtra state sung ah Jan 7,2014 ni in meileeng khat kaang a atung atuang khualzinmi 9 si in tampi tak zato ah kipuak hi.\nTaiwan gammi Tseng Lien-fa kum 42 papi khat jan 3,2014 ni in gunpang khat ah tuipeekding a apai tuikia suak a, nai 60 sung tuisung ah akiatkhit ciang Jan 7,2014 ni in kimukik in nasilo ahihman zato kipuak in Siavuan te donna tawh damkik ahihman in lamdang kisa mahmah hi.\nPosted by Thang Khawm Pauzomi at 1:05 PM


url: =Laaitui leh Khuangleeng Kilemna tungtaang :: ZOMI DAILY\nposted on 27 November 2015 at 8:00 pm Lomkholna: Laitui, News, Zokhai, Zomi\nLaaitui leh Khuangleeng Kilemna tungtaang akicianlo thuthang leh akhial thuthang kikhah ngeingai-a, kilawm salo leh amaan thu akitheihding deihna-tawh kahong sungkhia-hi.\n“Laaitui leh Khuangleeng Kilemna” ci-a minpuak sak-pen thuhoih ahihi. Ahizong-in ataktak-in tualgaal hunlaai-a Laaitui Hausapite-in Khuangleengte athah tamlua-a, khangthakte-in mulkimhuai kisa lawmlawm ahihman-in “Khutkhialh Luutna” (Luut: zubeel tung-in maaisakna ngen) akibawl ahihi.\nKhuangleeng-tawh akido om kawmkawm-a, Sukte hitaleh Kaapteel hitaleh ana-kido zeuhzeuh ahihi. Ahizong-in tutung-a Laaitui tate-in Khutkhialh Luutna abawl-uhpen Sukte-a kipan khuadang min-tawh akiluut hilo-in, Pu Pau Suang-in athahlup Khuangleeng khuamite’ sisan tung-ah mawhmaaina akibawl ahihlam mikim-in hong theihpih tahen.\nAthu-ah, 1870s -in Pum Lawng Lamka-ah Khuangleeng gaalbengte leh Laaitui gaalbengte kituah-in kikaap uh-a, Laaituite 7 bek hi-in Khuangleengte 40 vaal uh-a, atawpna-ah Laaituite khat gelsim vingveng-in khua-ah sihtaai-hi. 5 si khin uh-a, khatpa thalsing phung-ah aphei te-nih thau-in kaapliam ahihman-in sihding ngaak-in tu-a, athau thunthun-hi. Khuangleeng gaalbeng makaaipa athagol mahmah, agamh mahmahpa nuui liahliah kawm-in miliampa’ kiang zuan-hi. Nitui Ai nei akisa-mahmah ahihman-in thau-in akha theilo ahihi. Laaitui ngalliam-in athau puansia ding-in azii’ niindap zangh-a thau-thun aman ciang-in ngiim-hi. Khuangleeng gaalmaangpa-in laulo-lua ahihman-in a-awmpi dawh-in, “hong kaap” ci-hi. Lamenlo pipi-a akaapleh gaalmaangpa tuukpah-a, si-hi. Tua ciang-in adangteng-in amaangpa-uh pua-in taai lehtaai mang uhhi.\nPu Pau Suang: Laaitui Khuasaat Hausapipa-in azaak ciang-in amahbek kuanto-a, Khuangleeng akhua mahmah-ah va buluh-hi. Nitui Ai nei ahihman-in thau-in kha lo-a, pasal amuh khempeuh nausau-tawh that-hi. Nupite khenkhat-in atate-uh gamsung-ah taaipih/bukpih uh-a, tuatengbek suakta kici-hi. Khuangleeng gaal-pen Mualbeem Innpite hitaleh Kaapteelte hitaleh kido zeuhzeuh uh-a, ahizong-in Laaitui-tawh kidona taktak hih thu-nihbek ci-in kiciamteh-hi. Ka’ Pi-in honggenna-ah, Khuangleeng gaalkaapte-in Pu Pau Suang’ Nitui Ai neihlam thei ahihman-in hongpelhden uh-a, Sialthah gaal-a Nuam Khua-ah Laamzaangte pasal tingteng 7 leh numei khat Khuangleengte-in hong buluh inzong Laaitui hongpelh uhhi” ci-hi. Tua pasal sagihte angawntan uh-a, alutang khempeuh tua numei puasak-in, numei-zong sila ding-in man-uh azaak ciang-in Pu Pau Suang-in kamkhaak ziau-in hong ciahsak kiik-uh cihzong honggen-hi.\nBangbang ahizong-in, 1800-1900 kaal-a Laaitui Hausapite’ khut pan-a sisan luanna ziak-in Khutkhial Luutna-tawh thupha akidawh hi-a, Sukte leh adangdangte-tawh kipaaikaan lo ahihman-in ko Laaitui Vontawite-in Pasian’ Maaipha Zonna-in Ankuang aluui ka-hi uhhi. Thuumna cihbang saansaan-zong hilo-a, liausum piakna cihbang maimai-zong hilo-hi. Thupha Kong Honna ding-a ka’ vaaihawm-uh Ankuang ahihi. Kuamah dangte-in buaipih leh kinialpih nading omlo-hi.\nHih Itna Ankuang’ hang-in Pasian-in Ama’ Maaipha ziingnii bang-in hong taanvaak tahen!\nPrevious: Pu Thang Lian Pau te’ Jubilee leh EBC-USA kum 10 cin Pawi\nNext: Itna khatha haikhat ~ By: Thangneu


url: =Certificate in Digital Video Production Course, institute in Kollam\nCertificate in Digital Video Production Course in Kollam\nIMAGE is a Leading Digital Video Production Training Institute in Kollam. We are an NSDC (Central government) partnered training institute offering best-in-class Digital Video Production courses in Kerala.\nDigital Video Production Training Institute in Kollam


url: =Discrimination Part-1 ~ Dal Sian Amm :: ZOMI DAILY\nposted on 10 December 2017 at 9:31 pm Lomkholna: Article, Dalsianamm\nKibat loh na om\nMitampi tak kihelna pawilian mahmah khat sungah na kihel kha ngei hiam? Mitam pitak lak ah na kihel ciang mikhat le adang khat kibang sitset (apeng hilo) na mu kha ngei hiam? Thu um mi om ding aa, thu umlo mi om ding hi. A sang, atom, avom, akang, alian, a new, u lian, Khangno, naupang om ding hi. Puanten teng, bombi tual teng, bombi tom teng, kawlan puan silh, kawlan paa lo aa puan silh cih bangin mikim om ding hi. Pawlkhatte, Pianpih damlohna khat anei mi zong hi thei aa, a ci dam sitset zong hi thei hi. Mitampi takte I vek khempeuh in atawm, atam in kilam dang gai hi hang.\nKibat na zong om\nAhih hangin I kibatna khat ciat zong na om veve hi. Mi khempeuh in ann ki ne tek aa tui zong ki dawn tek hi. Innkuan khat ciat kinei aa, it le ngaih ciat ki nei hi. Huih dik kibang gai mite I hihi.\nAmau te, Ei te\nHih atung aa kibatna le kibat lohna te pen mihing khatciat in i neih pel mawh thupawl khat te hi. Mi pawlkhat te ciangin, adang pawlkhat te tawh kizopna nei zong om ding aa atangtat zong ki om ding hi. Pau, ngeina, lai, upna le zatkhop ngeina tukhun te I kibat pih om hi. Tua hangin thu I gen ciangin “amau te” “ei te” cih kammal tawh kibat lohna kammal I zang thei hi. “amau te” “ei te” cih kammal nungah kibanglo hi hang cih lungsim ngiahsut tawmna le lungsim puak ngiahsutna hong kipan khia hi.\nPrejudice cih pen mi pawlkhat thu, thu pawlkhat tawh kisai thu taktak te I theih tel taktak lopi-in lungsim ngaihsut tawmna tawh huampi aa sehtawmna ahihi. Brazil te limlim bawhlung siam uhhi cih ngiahsutna, mivom te bel Basketbawl siam zaw hamtang, mikang te bel ei sang pilzaw hamtang, cih bangin huampi aa seh tawmna ahihi. (Hih Prejudice cih pen… Mimal khatciat in I tuahngei thutungtwan in sehtawmna sangin, adang khat tuahkhak in a tuahkhak thute a gen sawnsawnna tungtawnin “mi khatciat in tuak ngeikei ta leng” ahuampi-in I tuah ngei bangin sehtawm ziauziau thei hi hang.)\nHih Prejudice cih sehtawmna hong khauh semsem ciangin Stereotype cih hong kipan khia hi. Stereotype I cih ciangin sehtuamna ahihi. Pink color pen numei te color hi, basketball kimawl pen atun sang te aa ding bek hi, Numei ahih le ann huan ding, puan sawp ding le inn nasem ding hi cih te pawl ahihi. Hih dan ngaihsutna pen I neulai-in I kiim I paam pan kitam sin khak penpen aa, I kiim I paam aa om I Nu I Pa, le I U zaw te in hih bang ngaihsutna nei dingin hong kiguan na hi zaw gige hi. Hih bangin ngaihsut zia tawh naupang te hong khantoh ciangin midangte (ei tawh kibang lo te) ngeina, hihna, upna le pau le ham te tungah tuam ngaihsutna/ muh dahna hong kipan hi. Prejudice a tam luat ciangin Sterotype hong kipan aa hih Sterotype ngaihsutna hong thakhauh semsem le hong kip semsem ciangin Discrimination kici “tuambawlna” hong kipan khia ahihi.\nAbaih in genni ci leng, Prejudice pen “Zomi te limlim mangpau siam hi” ci aa Zomi tetawh akithuah kha ngei vet lo mi khatin azak sawn tungtawn in hong muh zia ahihi. Ahang agen ding zong thei khollo ding hi. Banghang hiam cih le azak sawn tungtawnin agen ahih manin ahang(reason) agen ding omlo pi aa “zakngeina tawh sehtawmna” ahihi. Zomi te tawh akithuah ngei mikhat in “ Zomi te laimal zat le Mangkang te Laimal zat kibang ahih manin Maupau siam zaw uhhi” cih “laikibatna” siksan in tuamsehna hong nei hi. Hih pen Lai kibatna cih paulap (reason) tawh “asiam ding mah uh hi” cih seh tuamna ahihi. Hi pen Sterotype kici hi. Ahih zongin, ataktak ciang Zomi khempeuh Manglai le Mangpau kisiam gai peuh mah lo hi cih Ei le Ei kithei pen hi hang.\nTua mah bangin Ei mahmah in zong “khalkha te limlim bel, Kalar te limlim bel, Kawlte limlim bel cih bangin ahuam pi aa I gen te “zawksawna” le “I tuahkhak thu khat paulap(reason)” na tawh asehtawm, aseh tuam ki hi kha thei gige hi. Dal Sian Amm\n(Discrimination i cih bang hiam? cih hi ding hi)\nPrevious: UN Khawmpite akah dingin Tangmi Sapna\nNext: China ah sangnaupang kum 13 aphapan khatin anu thatlum, alu tankhia


url: =Thuthak tomkim ~ The Tedim Post (26 Aug) :: ZOMI DAILY\nThuthak tomkim ~ The Tedim Post (26 Aug)\nposted on 26 August 2020 at 8:52 pm Lomkholna: Myanmar, News, TedimPost, Zomi\nNews In Brief: Thuthak tomkim ~ The Tedim Post (26 Aug)\nMyanmar gam sungah Covid-19 natna ngah hong khang kikna hangin Chin State bup township lutna khempeuh ah cidamna lam kisitna August 26, 2020 ni akipan nei kik ding hi, ci-in Chin State Municipal Minister U Soe Htet in gen hi.\n2020 Kiteel pi ah Chin State a mee kuang lui dingte lak pan thukhun tawh aki tuaklo candidate omlo hi, ci-in State Election Commission in gen hi. Tu tung kiteel pi ah Party 12 pan State Hluttaw palai mun dem ding mimal 98, Amyotha Hluttaw palai mun ading mimal 63 leh Pyithuh Hluttaw palai mun ading mimal 49, vekpi gawm mimal 210 dem ding uh ci hi.\nKarean State, Hpa-an khuapi ah August 25, 2020 ciang tuikhanna hangin haksatna atuak mimal 2,100 val om hi, ci-in kumpi lam thunei ahi U Zay Htet Aung in gen hi. Tuikhanna hangin haksatna a tuak mipi te pen camp mun 7 ah koih uh ci hi.\nMyanmar Galkapte in May 9, 2020 pan August 31, 2020 dong AA kipawlna loh siah mualmi thautawite tawh kido/kapna pen kakhawl phot ding uh hi, ci-in a tangkona aneih uh pen September 30, 2020 dongah khanto uh hi.\nRakhine State, Sittwe Township simloh Kyauk Phyu, Aan, Taung goh leh Than Dwei Township 4 te ah zong Stay at Home thukhun zuih dingin thunei ten tangko uh hi. Tulaitak Rakhine State ah Covid-19 natna ngah mimal 100 val ki behlap hi.\n2020 kiteelpi ah mee kuanglui ding mimal pen party tuamtuam pan leh mimal ngiat a alui ding mimal gawm pen 6,500 val pha hi, ci-in thu nei ten gen uh hi. 2015 kiteelpi lai in mimal 6,038 in mee kuanglui uh ahi hi.\nCOVID-19 natna om sung Cidamna lam kipawlna in mipi 30 tungsiah omkhawm theilo ding cih thukhun pen Daw Aung San Su Kyi in palsat hi, ci-in U Nyi Nyi in thukhenzum ah thu abawlsawm pen Palik thunei ten hih ko hih theih thu hilo ahih manin ko thubawl theilo ding hi ung, ci-in gen uh hi.\nTurkey gamah tuikhanna hangin mimal 7 in sihlawh in mi 10000 val bangin inn leh lo nusia kihem uh ci hi.\nMore: Tuni Zogam ~ Pu Go Sawm Khup\nNorth Korea Kumpipa Kim Jong-Un sibup ahih manin gam vai tawh kisai vai khempeuh a nau nu Kim Yo-jong in vaipuak la hi, ci-in Korea media ten gen uh hi. Source : 7day news, , RFA, Eleven Media, The Myanmar Times, KhonumThung. Thukai khawm : Lia Lu Lun, Lia Shang Shang.\nPrevious: Thuthak tomkim ~ The Tedim Post (25 Aug)\nNext: Makai Nehemiah leh Zogam ~ Pau Do Lian\nKimpu leh Kimpi – 2 ~ Hau Za Cin\nKimpu leh Kimpi – 30 ~ Hau Za Cin\nHELL Khuk pan laikhak\nKum 10 aphapan atanu vanleng tungah anu leh pate’n nusia kha ~ ZD\nHehpihna tawh khatvei ong post kik nuam ing ~ Cing Van Kim\nKawlgalkap te’n Rakhine State sungah migilo 3 kaplum\nJapan ah Rollercoaster khat vandawn ah bungbusa in khawlcip, mi 64 awkcip\nTulsa Paina Report ~ Rev. Gin Khan Nang


url: =Apply For James Cook University Elizabeth Pearse music award in Australia, 2019 - Newemy\nJames Cook University Elizabeth Pearse music award in Australia, 2019 is open for Australian and New Zealand ciizens. The scholarship allows Masters, PhD level programm(s) in the field of All Subjects taught at . The deadline of the scholarhip is September 30, 2019


url: =2014 kumsung Kawlgam gamvai lam ah mipi te deih mi 5 le deihloh mi 5 te :: ZOMI DAILY\nposted on 28 January 2015 at 1:08 pm Lomkholna: Myanmar, News, Zingsol\nMipi deih minga te, taklam a tungpan anuai ah\n2014 kumsung Kawlgam gamvai lam ah mipi te paktat le deih mi 5 le paktatloh, deihloh 5 te\nModern Journal te in Kawlgam gamvai lam ah mipi te paktat le deih mi 5 le paktatloh, deihloh 5 te ci in gamvai party tuamtuamte, kineihsiam te, sitni te, gamvai a kan mipite, gamdang tung gamvai avei kawlmi te, inn nupite, Karen Refugee Camp om mipi te, taxi hawl, vanzuak cih bang mun tuamtuam panin mipi 500 te adotna aneih na uh tungtawn pan ahi hi.\nA. Mipi deih le paktat mi ngate\n1. Daw Aungsansuhkyi (NLD party)\nMi 100 ah 99 bangin Nupinu mah ci uhi. Amau deihna le paktatna thute in a kipiakkhiat zawhna, a upna ah kipkhotak aa a dinngamna cihte hang ahi hi.\n2. Hantawatty U WinTin (NLD party)\nA sikhin sa U WinTin mipite in a paktat na hangin Hangsan takin guptuam neilo in a pau ngamna, gamvai tawh kisai ama genkholhnate tu ciang dong man hi cihte ahi hi.\n3. General Gunmaw (KIO, KIA)\nLaiza galkapbo sinna sang kikapna ah KIA in a thukkiklohna hangin Kawl kumpi in 2015 gambup kitelpi pen KIA hangin kikhin hi, kibawl lo hi acih ding uh utlohna hang hi cih kammal leh Interview pawlkhat aa a kampau, a policy te deihna hang ..cihte ahi hi.\n4. U KoKoKyi (88 sangnaupnang makai)\n436 puahphatna ding tawh kisai in a thugente, Ko PaKyi kisuamna vai ah hangsan takin a paukhiatna, S. Ukalapa paak huan ngahkik nading ngetna cihte hangin mipi in pakta uhi ci hi.\n5. U TheinSein (Gambup lutangpi)\nAma deihsakna le sepna pawlkhatte hang ci uhi.\nMipi deihloh mi ngate (taklam kiu tung pan a nuai ah)\nB. Mipite deihloh mi 5 te\n1. Kawlgam Galkapmangpipa Senior General MinAungHlaing\nMi 100 lak ah 89 bangin a deihlohna hangin galkap le mipite kigamla sak, a langte tung suang bangin khauh, gal kikapna te bei sak zo nailo.. cihte hang hipi pen hi.\n2. Daw KhinWineKying (NDF party)\nMi 100 ah 88 bangin a deihlohna hangin PR (proportional representation) vai ah thu a sunna hangleh thungenna tampi ah a kihelna hang, mi theih ding utluatna hang le angsung bek angaihsut na hang .. cihte hi.\n3. U Wairathu (Nam it mah.bah.tah lutol mang)\nGamvai le biakna vai kinainawngsak, a lai at le a thugen pawlkhatte pen upna langlek in buaina lam a tawsawn vive hizaw, ama hangin kawl biakna zong biakna dangte in siatmuh lawh uh.. cihte hang hi.\n4. U YeThut (Public information Minister)\nMipi lam pang lo in thu a gendet, facebook tung aa a lai at pawlkhate deihlo le a langte tung suang lungtang vom sese.. cihte hang hi.\n5. U AyeNeWin (A gongtat galkapmang Ne Win tupa)\nA sikhin sa a ngongtat NeWin tupa khat ahi U Aye NeWin pen mipi ten deihlo mikmek mawk uhi. Ahangin galkap lam kikhelna te pian nading hanciamn laitak in galkapte sepna te thukimpih, tualmi thautawi te tawh kisai in a lipkhaphuai kammal a zatna, gamvai a sem takpi akiva takpi cihlah hilo napi gamvai semte gensia, ko sia .. cihte hang ahi hi.\nSr; Modern Journal, no. 439\nPrevious: Facebook inzong Hack thuakkha tahiam?\nNext: Thai te’n Kawlgam ah Hospital nasia mahmah 2 lamding


url: =Malaysia huhna tembaw Kawlgam ah luttheih nadingin phalna kipiata ~ ZD :: ZOMI DAILY\nposted on 18 January 2017 at 11:51 pm Lomkholna: Malaysia, Myanmar, News, Sawltak\nMalaysia kumpi te’n Kawlgam, Rakhine State sung aom Rohingya Community te huhna pianuam in akipeipei uh hi a, tuni petpet ciangin Myanmar Government in huhna piaktheih nading phalna piata cihthu NST pan kiza hi. Kawlgam aom Rohingya Community te adingin nektheih tuamtuam Food Flotilla ci’n tembaw tawh Malaysia pan apuaksawm uh ahihi.\nMalaysia kumpi te’n amau lunggulhna ahihleh Rakhine State, Sittew khua dongah tembaw tawh vapuakding cih lunggulhna anei uh hi a, ahi zongin lauhuaina tuamtuam om ahih manin, Sittew khuadong ah apaiding uh Kawlkumpi in phallo a, Yangon ciangbek paitheiding cihi.\nHihvai tawh kisai Malaysian Ambassador to Myanmar asemlaitak ahi Mohd Haniff Abd Rahman in tuni in agenkhiat hi a, Myanmar Humanitarian Mission sepding vaitawh kisai Kawlkumpi thunei te’n kamtawh phalna (Verbal Agreements) hongpiata ci’n genkhia hi. Tuni Malaysian Delegation leh Myanmar Representatives te ki muhkhopna panin ki thukimna angahthei uh kici hi.\nHih Malaysia pan tembaw tawh apuaksawm uh Humanitarian Mission pen huhna vantuamtuam akigawm in Tone 1000 val pha cihi. Humanitarian Mission makai te ii ngetna ahi Sittwe khua dongah paidingpen lauhuai ahih manin, Yangon ciangbek Malaysia tembaw te’n puaktheiding cihi.\nTuni pen kamtawh thukimna akinei hiphot a, amanlang in laitawh thukimna (Written Agreements) aki ngahthei mengmengding in kilamen cih Mohd Haniff in genkhia a, geelnasa bang ahihleh February 03 ni in huhna piak kipanding uh cihi.\nMalaysian Ambassador to Myanmar Mohd Haniff tawh kimuhkhopna ah Kyaw Moe Tun (Director-General of Myanmar’s International Organisations and Economic Department) leh Dr Win Myat Aye (Myanmar’s Minister for Social Welfare, Relief and Resettlement) te kihel uhhi. ZD Sawltak #zomidaily\nPrevious: Tulaitak Zangkong! (18 Jan 2017) ~ Pu Thangboi\nNext: Naupang Kepna tawh kisai ~ T. Sawm Lian


url: =Malaysia Airport Terminal sungah Passenger lobuang lutsak nawnloding :: ZOMI DAILY\nposted on 15 July 2016 at 5:33 pm Lomkholna: Malaysia, News, Sawltak, World\nMalaysia gamsung aom Airport Terminal sungte ah Passengers te lobuang adangte lutsak nawnlohding geelna om cih tuni Friday ni in Deputy Prime Minister Ahmad Zahid Hamidi in genkhia hi. Hihpen Security alungmuanhuai zawding in ageelna uh ahihi.\nHihvai tawh kisai nung Wednesday ni inzong kumpi thunei ulian te Cabinet Meeting nei uh a, tuasung ah hihvai kinakkup mahmah uhhi. Tuni ciangciang vanleng tawh alengkhiading aom ciangin innpan vaikhate in Check-in Counters dongdong zuipheithei uh a, ahi zongin hipen lungmuan huailo, ngongtatna khatpeuh omkhathei cih ngaihsutna tawh innpan vaikha te Airport Terminal Building sungah lutsak nawnloding cih geelna anei uh ahihi.\nHihvai tawh kisai akisambang in avaihawm, asemding in Cabinet Meeting panin Transport Minister Liow Tiong Lai mawhpuak kipiakhin hi. Amah in Malaysia Airports Holdings Berhad tetawh kamkupna hongneiding uh a, akisam bangbang in hongsemtoding uhhi.\nVai akha Terminal sungah alut mite bekthamlo, mawtaw leh Taxi cihte zong Airport Terminal Building tawh akinailua in koihsak nawnlohding cihzong kikupna nei uhhi. Tusungteng leitung gamtuamtuam ah migilo te ngongtatna tuamtuam kiza kawikawi a, Airport khawngzong mitsuan in neipianpian uh ahih manin, Malaysia kumpi thunei tezong gamsung Security aom theihtheih nading in ahanciam mahmah uh ahihi.\nTuabek thamlo Malaysia gamsung ah ih thuaklah mahmah ahi palik tezong ulian te’n tawm salualai uh a, palik leh galkap khanbehding cihzong kiza hi.\nAbeisa inzong Kawlgam mite phadiak azin khiading ahih keileh vaitungding khat omleh vanlengtual ah kizui ngekngak, Terminal sungah midang tetawh gamtat luhekzia kibanglo phadeuh omthei ahih manin, thusit atuak zeuhzeuhzong omtheizel hi. Mailam ah tuate hong lemtangnawnlo khading hi. ZD Sawltak #zomidaily\nPrevious: Piancit gamsung ki phialkapna asi kibehlap toto, mi 84 si\nNext: Malaysia Sentul KTM meileng lampi gei ah Bomb kimu\nA 8 veina Zosiam Gospel leh Medical Trip vai zaksakna ~ Sia Pau Khai


url: =Thuthak Tomkimcing 11 Feb 2014\nA. Time Sequential Auto Sectionalizing Syste, Project\nYangon khuapi ah mei pai loh hun sung in akizang thei ding JICA tawh kipawl in Meitha kipiak theihna set lam ding kipan khia ahihi. Hih tawh kipawl in Japan pan in Auto Switch set 4 Takitah meiline pi tawh zop ding ahihi cih 11 Feb 2014 ni in tangko khia zo ahihi.\nB. Kawlgam ah anih veina Numei Mangputal\nKumpi Thein Sein in anih vei na Numei Mangputal ding in Dr Khin San Yii koih leuleu ahihi. Dr Khin San Yiii B.Com (Accounting and Auditing) leh M.Com (Trade and Marketing) zo khin hi a, Germany gam University of Goettingenin Sang pan in zong sangman ahihi.\nC. Plannet 6 te nasep na ahilh thei Sangnih man khutbulh Nai\nVan Cleef & Arpels te'n Ngun leh Khamh dawlpi leh tui namtui bawl Company pan in muhna leh theihna anei Nai hoih mahmah bawl khia ahihi. Tua nai pen Christiaan Van Der Klaauwtawh akizop ciang in Midnight Planetarium Nai ci leuleu uh a, Planet 6 te ii kihei zia oltak in theikhia thei ahihi. Nai tu laitak in $ 245000 man ahihi. Hih nai bawl khiatna ding in kumthum sung zek kai ahihi cih TechSpace gen khia hi.


url: =Aki suan’… makai hoih ~ Thawn Tuang :: ZOMI DAILY\nposted on 5 December 2014 at 11:26 am Lomkholna: Article, Thawntuang\nPicing ihsak ih muangte makai dingin mipi ten kiteel in ih “suan “, hi. Tuihual huihpi in a nawk kha zongin kip inteh ihcih te bek Gun gei Lui gei ah Singkung ki ” suan’ “, hi. Hih suan’ leh suan cih aw suah ki banglo in, a deihna zong ki banglo hi mahleh etkak dingin hoih kasa mahmah hi.\nMakai ki teello in amah mah a ki pia tawm a ki suan tawm ki pawlna thak hong pan khiate bang tawh ki bang hiam cihleh, Gun gei, lui gui ah a po tawm singkung te tawh ki bang hi. Tuate ahihleh guahtui hong tamin huihpi hong nung leh puk pah dengdang thei hi. A pukpah kei zongin a kiim apaam nawng kaisak mahmah thei hi. A khuampi ciak nuai thei hi. A kiim apaam te tungah ki nga in a gei a singkungte gim pia thei hi.\nKi pawlna khat peuhpeuh ah makai ki teel ngiat aa, mipi in makai dingin ih muante bek mipi in ki suan hi. Bang tawh ki bang leuleu hiam cihleh, Gun gei Lui gei ah a kikip ding, huihpi guahpi in a nawk kha zongin kip veve inteh cih ih muan ih suante bek ki suan’ hi. Huihpi guahpi a nangzo a kip a kho ding Singkung pen ki teel in ki suan’ hi. Tuak khial liang ihih keileh puk dengdang cih om khollo zaw hi. Tuak khial ih cihte a Singkung sung tawng ki mu paisuk theilo in a sung tawng na gil keileh ki tuak khial thei hi. Ahi zongin lungkim mah in mipi ten ih teel pen lungkim huai penpen hi.\nA ki suan’ Singkung pen agah hunin gah aa, a teh vul ngeilo hi. A ki teel makai khat in a sep khiatna leh a hun atunteh a gah mu hamtang hi. A po tawm Singkung ahihleh gah hun cing mahmah na pi gah theilo, gah mahta leh a gah asung taklo ( hut) thei lai sawnsawn hi.\nA ki suan’ Singkung nam om ahih mah bangin, Makai nam ding Galkap lam ah, Minam vai ah, Pawlpi vai ah, Khua sung vai ah a munmun in om dingin ka um hi. Bang hang hiam cihleh Papi ten, “Khuasat ngeilo khat in khua na satnuamse dah un”, na ci hi. Ih pan mun ding pen ei leh ei ki piak sangin mipi lampan amau muhna tawh hong piak pen agah hunin a gah, a teh a vul ngeilo Gun gei a ki suan’ Singkung tawh ki bang ding hi.\nGen siatna, zahpihna…cihte a puazolo a thukkik nuam themthum dente pen Gun gei, Lui gei ah suan’ dingin a ki teel khalo amah leh mah a po tawm Singkung tawh ki bang hi. A lauh huai mahmah khat ah Singkung a ki suan’ lo a po tawmte puk baih a hih manin akiim a gei aten om muan galtuak gige theihi.\nIh gei ah a ki suan’ Singkungpi a om kha hiam, a po tawm Singkungpi aom kha hiam cih velcian huai mahmah hi. Zomite ki hak kilkel ta ahih man ih ngei aa, Singkungpi tangthu ih thei ding thupi mahmah aa, zuihtuak paihtuak te khinkhai siam mahmahta hang.\nMakai om na pi mipi(member) neilo ki pawlna peuh Zomi sungah om zanzan hi. Hihte pawlpen phiat siang leng hoih in mu ing. Mipi a pawlpih( member) a tawm penpen 500 aneih kei uhleh minambup thawntuangadingin muan taklo ding hi. Lasa thei peuh mah Lasiam ci-in sam pahpah dahni. Ki pawl nengno khat ah makai asem khat minam makai ci pahpahse dah ni.\nThubullet: Jeremiah 17:8 Amah, gun gei-a a kisuan singkung bang hi a, lui gei-ah a zung a kha hi. A tehte hing den ahih manin nisa kihta lo hi. Tatsat loin gah den ahih manin guah zuk loh kum ciangin zong lungkham tuan lo hi. Late 1:3 Amah pen lui tuiluang gei-a a kisuan ama gah hunin gah a, a teh a vul ngei lo singkung tawh kibang hi. Ama hihna khempeuhah a maa pai mahmah hi. Thawn Tuang\nPrevious: Khuamial khanghun (Dark Ages) ~ Lian Tuang\nNext: Kammal kilawm pawlkhat (azom 27 April)\nVietnam gamsung ah huihpi guahpi hangin mi 106 takin sihlawhkhin, 197 liam


url: =Sum golhguk neksimvai tawh Malaysia gammakai Najib Razak thu kibawlta :: ZOMI DAILY\nposted on 4 July 2018 at 3:58 pm Lomkholna: Malaysia, News, Sawltak, World\nMalaysia gamsung ah abeisa in Prime Minister asem Najib Razak pen sum golhguk neksimna vai leh PM ahihna tawh athuneihna zatkhialhna cihte hangin tuni Wednesday (July 04) ni in thukibawl taktakta cih CNA pan kiza hi.\nTua sumvai tepen 1MDB akici “1Malaysia Development Berhad” tawh kisai in sum Billion Dollar tampi zekkhialhna, neksimna vai ahihi. Najib pen tulaitak in kum 64 phakhinta a, hih amawhna tepen abeisa 2011 kumpanin 2015 kum kikal agamtatna te thu akibawl ahihi.\nNajib thu akibawlna tepen CBT (Criminal Breach of Trust) vaitawh nam 3 in thu kibawl a, tuaban ah Malaysia gammakai asep hunsungin apanmun paulap in thuneihna avalin azatna “Abuse of Power” cihtawhzong nam 1 in thu kibawl hi. Akigawm in 4 Charges tawh thu akibawl ahihi.\nTua amawhna te tungtawn in Charges akibawlte pen khatkhitkhat abanban in ki simkhia a, Najib inbel avekin kamawh kakhialkei hi ci’n awdamtak tawh genkhia kici hi.\nNajib thu akibawlna Charge 4 te lakah khatciatpen atampen kum 20 ciangbang thong kiattheih nading ahihi.\nNajib in Malaysia gamsung ah Prime Minister leh Minister of Finance asep hunsung in ama za neihna “Position” pen aval in zangkhial a, ama mimal metnading, akigawm in RM42 Million bang angahlawh nadingin zangkhial hi ci’n “Abuse of Power” vaitawh kisai in thukhen makai Attorney-General Tommy Thomas in genkhia hi.\nVideo: A press conference by Attorney-General Tommy Thomas at the lobby of the Kuala Lumpur court complex had to be cancelled due to security purposes when supporters of Datuk Seri Najib Razak turned rowdy. They chanted “Bahasa Malaysia” when Tommy spoke in English. The crowd then shouted “Melayu” and “Hidup Melayu” to drown out Tommy’s voice until he had to be escorted away.\nSum golhguk neksimna vai “Corrpution Trial” tawh kisai in Najib pen maikum February khasung in thusitna kineikik panding hi. Hight Court in maikumsung February 18 panin 28 kikal, March 4 panin 8 kikal, March 11 panin 15 kikal cihbangin Trial Dates ding pulakkhia hi.\nMaikum sungah Najib thusitna Trial Date bekbekpen ni 19 sungtak kinei kikding cihi. Najib pen gampua azinkhiat theihloh nading inzong a Passport te ki laksakding, ki kepsakding hi. Najib in Passport namnih nei a, Diplomatic Passport leh Normal Passport ahihi. Tuate anih in Immigration thunei te’n kepsakding, laksak matsakding uhhi.\nMore: Bribing God (Pasian Golhguk) ~ Hau Za Cin\nSessions Court ah Najib thusitna aki neihkhit ciangin, thusitna amakaih ahi Attorney General Tommy Thomas in Press Conference neidingin kipan hi. Ahi zongin Najib apanpih mipi te’n English in genkhiat deihlo, Bahasa Malaysia bekin genkhia in ci’n onggawp uh a, Press Conference zong kineitheilo in ki dinkhawlsak hi. Sawltak #zomidaily\nPrevious: Pa Kam Za Thang (Laaitui, Gualnam, kum 65) in hongnusia\nNext: Sa ngawngsau akaplup tawh Photo akizaih sabeng numeikhat ki mawhsak mahmah


url: =mite - English to Samoan Meaning of mite - http://samoan.english-dictionary.help\nEnglish to Samoan Meaning :: mite\nMite - tupe iti Mites :: tupe iti\nNoun(1) a slight but appreciable amount(2) any of numerous very small to minute arachnids often infesting animals or plants or stored foods\n(1) I haven't eaten yet and I'm feeling a mite peckish(2) his teacher thought he needed a mite of discipline(3) all evening he's seemed a mite awkward(4) We shot a lot of video that night, but these clips are from late in the evening, after much of that licorice-flavored liquor had been consumed, and we're both a mite tiddly.(5) the poor little mite looks half-starved(6) But a parasitic mite , Varroa destructor, has started to wreak havoc on honeybee colonies.(7) ├ö├ç├┐She's just a poor little mite - I feel terrible as a person having to say this kind of thing but I didn't know what else to do I was so desperate,├ö├ç├û he said.(8) The most important of these include a predatory spider mite, the mite destroyer beetle, the six-spotted thrips and the minute pirate bug.(9) Undoubtedly he is arrogant, a man not prone to shy from a fight. He's an earnest football coach with huge ambition, even if his focus on defence is a mite negative for some tastes.(10) I was just your normal kid, content to lead a normal, non-distinguished life, only I was a mite troublesome.(11) But for those of us jaded enough to have been at last week's dinner party, it looks a mite bit lacking.(12) Poor little mite is going to hate going to the surgery at the end of all this.(13) You said, ├ö├ç├┐an infallible definition is never new revelation├ö├ç├û but isn't that just a mite disingenuous?(14) The rest of my airforce career was a mite strange.(15) Poor little mite , you can just see the new spots appearing as you watch.(16) The new model rides well and handles assuredly on long sweeping corners, but seems a mite too softly sprung on sharper bends.\n(1) dust mite ::\ntupe iti efuefu\n1. touch ::\n2. tinge ::\n4. speck ::\n5. jot ::\n6. hint ::\nEnglish to Samoan Dictionary: mite\nMeaning and definitions of mite, translation in Samoan language for mite with similar and opposite words. Also find spoken pronunciation of mite in Samoan and in English language.\nTags for the entry "mite"\nWhat mite means in Samoan, mite meaning in Samoan, mite definition, examples and pronunciation of mite in Samoan language.\nRound (faataamilo) :: To deepen the stretch slowly extend arms and round spine forward letting the weight of the torso fall forward Whist (whist) :: You cant play tennis on your own or chess or whist or poker Canter (canter) :: They walked their horses out of the barn and then began trotting to the main road where they urged their horses into a canter Club (kalapu) :: a social club Foosball (foosball) ::\nEach (taʻitasi) :: two books each dealing with the same subject Each other (tasi ma lesi) :: Ear (taliga) :: Why scratch your left ear with your right hand Early (vave) :: not much is known about the countrys early history Earn (maua) :: We feel we will stutter and stumble and earn the deserved scorn of our listeners\nFraudulent (taufaasese) :: A counterfeit or fraudulent cashiers check or corporate check is utilized to pay for merchandise Fringe (lona teuteuga) :: No one would claim these views represent mainstream opinion and fringe groups often try to hijack the news agenda through coordinated letter writing campaigns Frivolous (faatauvaa) :: But this was Nero and he would not be Nero without being frivolous\nSough (sough) :: We pushed off from the shore and glided into the heart of the river around us just the sound of the wind soughing in the reeds and the lapping of water against the hull Benediction (faamanuiaga) :: But before I turn the service back over to our pastor for his benediction I will have to return to the state of my mothers soul Licit (licit) :: The latter is much more plausible for drug sellers than for licit businesses because drug enterprises are essentially never driven out of business by negative accounting profits Condolence (faamaisega) :: My condolences and deepest sympathy go to the parents and family of the little girl for the loss of a gift from God


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Social Activists and Public Advocates ✖Remove constraint Subject: Social Activists and Public Advocates Subject Landlord and tenant--New York (State) ✖Remove constraint Subject: Landlord and tenant--New York (State) Subject Files by subject ✖Remove constraint Subject: Files by subject Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Level Collection ✖Remove constraint Level: Collection


url: =70-1h kiss~A-level in Holton le Clay\nHi guys. My name is Diana. I LOVE what I do, and you will too (...) Holton le Clay


url: =Plain Mini Top Hat in Felt or Sinamy - LHAPL03 | Phaze Clothing\nPlain Mini Top Hat in Felt or Sinamy\nCute mini felt top hats in various colours. Sits securely and comfortably on head with headband. Great for customising to create your own unique alternative look!


url: =China Motorcycle Part Travelling Band Motorcycle Belt for YAMAHA100/Jog/Gy6125 - China Motorcycle Parts, Motorcycle Belt\nMotorcycle Parts, Motorcycle Belt, Travelling Band manufacturer / supplier in China, offering Motorcycle Part Travelling Band Motorcycle Belt for YAMAHA100/Jog/Gy6125, Ww-3501 Motorcycle Part, Mix Color Alloy Motorcycle Handle Grip, Motorcycle Clutch with Friction Pressure Plate for YAMAHA Ybr125 and so on.\nSupplier Homepage  Product  Hard-ware parts  Motorcycle Part Travelling Band Motorcycle Belt for YAMAHA100/Jog/Gy6125\nUS $4.7 US $4.65 US $4.6\n1,000-1,999 US $4.7\n2,000-4,999 US $4.65\nModel NO.: YAMAHA100/Jog/Gy6125


url: =Sengam paina ~ Pu Thangboi :: ZOMI DAILY\nposted on 16 May 2017 at 12:19 pm Lomkholna: News, Thangboi, Zomi\nLeitung a mitampen gam ahi Sengam (China) ah Pasian in tuka (May 2017) ni 8 ni pan 13 ni dong hong paisak in Avanglian Akhutma tampi hong musak ahih man in pawlkhat teci kong pang nuam hi.\nIh theihsa ciat mah bangin Sengam pen communist gam ahih man in Christian upna pen ensan mahmah uh hi. Ahi zong in thu-um mi tampite’ cihtakna leh thuakna hang in tuni in Sengam ah christian tam mahmah ta hi. Leitung leh a Sen kumpi mahmah in a theihloh kal in Sengam ah christian pung mahmah a tuni in million 160 val phata hi. Sengam bup i 10% val thamtham phata hi. Hih zah aphak lam Sengam a christian makai pawlkhat bek in theisim khinkhian hi.\nHih zah a khanlawhna atun theihna ding a Pasian’ mizat mahmah khat ahi Sen underground church te i makaipa tawh Pasian in 2015 kum in Shan gam Muse khuapi ah hong kimusak hi. Amau Muse ciang hong simlut uh ahi hi. Ni thum sung hunnuam kazang khawm thei uh hi. Amah pen American kumpipa Obama nangawn in amuh nop hang mukhalo hi. Sen kumpi in phallo hi. Sen kumpi in tamveipi man in bawlsiatna namkim thuak hi. Akum tamlua nailo himah taleh bawlsiatna namkim athuakna hang in dam hetlo a mihing’ ngaihsutna abat leh sawt nungta nawnlo ding hi.\nSengam ah christian dei (denomination) thum bek om a ko kimuhpihpa i pawlpi mi million 100 val hi. Pawlpi mi tuazah aneih hang in ki niamkhiat mahmah veve hi. Mi mawkmawk bang lel hi. Sengam ah asimtham in khanlawhna lianpi atunna huhau in agam uh zong kihong in khangto a tuni in leitung ah ahaupen nihna hita uh hi. Biakna lamzong kihong mahmah ta a biakpiakna khawng kineithei pianpian ta hi.\nKawlte’n Shweli acih uh ama’ min taktak Ruili akicihna khuapan in Pasian’ thugen ka kipan uh hi. Hih Ruili ah sawtpi pekpan a ana om Zomi khat tungtawn in pawlpi khat piangkhia a kawlpau leh Sen pau tawh biakpiakna nam nih kinei a nuam mahmah hi. Pasian in hong ompih ahih man in inntekte leh ko apai teng in nuam kasa mahmah uh hi.\nRuili khit ciang in Ruili pan nai 3 val deuh akipaina ahi Ying Jiang khua kapai uh hi. Hih khuapen KIO/KIA te i phualpi ahi Laiza tawh kinai hi. Kachin gam pan a piang suangmanpha teng in hih khua tawn hi. Khuabup in suang zuakna vive himai hi. Sun sung tawlnga uh a zan ciangin suang kizuak ziahziah hi.\nHih Ying Jiang khua ah sun thum sung Pasian’ thu hilhna kanei uh hi. Mi tampi hong piangthak a Buddhist numei nih in ki tuiphun nuam ung ci ahih man in ani tawpni (May 12 ni) in tua tegel ka tuiphum uh hi.\nThusinna manta in thu ka nget laitak un ka khe kikal ah mikhat hong lut phei hi. A tuung lam in naupang khat peuh hilel inteh ci kahih man in kamit ka hak tuan kei hi. Paikhia thei mahmahlo ahih man in ka mit hak in ka et leh naupang nahi hetlo in tangvalno khat na hi hi.\nTua tangvalnopa i mit ka et ciang in “Hong hon in” aci dan khat in ka thei hi. Kei zong alutung ah khutnga in thu kangen hi. Lawmteng in zong atheih uh ciang un hong buakhuan pheipah uh hi.\nA unu zong tua mun ah om a a unu’ genna ah amau pen anu leh apa kikhen in anu un sihsan khinta in apa uh zong thong akiat laitak ci hi. Hih anaupa pen abil ngong in mi lau ngiat ci hi. Ahi zong in thungetna te Pasian in hong dawng in abil in khuaza ta a, launa pan in zong suahtakna ngah hi. Mi launawn deklo in la bang akisak teh diang ziahziah ta hi. Hallelujah !\nMi Bawngham Khat\nYing Jiang pan in Ruili lam zuan in May 12 ni in kaciah kik uh hi. Zan tun in tawl mahmah ka hih man in ka tunna ding uh hotel ka tun ciang un lupna tung kidenna in kizan ding kacih laitak “Siate siate hong paipak vo” ci’n mi khat hong kiko taitai hi. Ka va delh phei uh leh hotel neite i tapa ci uh in tangvalno amelhoih mahmah khat na om hi. Anu mahmah in hong paipih hi.\nAnu’ genna ah “Amah pen khat veivei teh bawng aw lawi aw dan khat in awnggawp thei hi. Zan kim zankhang in zong awng thei hi. Mun tuamtuam ah kalah kawikawi uh hang dam zolo hi.” ong ci hi. Ko zong “Pasian dongh phot ni” ci’n thu kangen uh hi.\nThungetna tungtawn in Sia Hang Lian (Pha-an Bethesda pawlpi pastor) in thusuak hong ngah hi. “Alawmte tawh kitawng ngei a alawm te’n bum hi” ci hi. Tua tangvalno pa’ kiang ah na lawmte tawh na kitawng ngei hiam ci’n ka dot uh leh anu in “alawm te’n vuak-huan ngei mah uh” ci hi. A mahmah in zong kitawng ngei ung ci hi.\nDeihtak thu kanget uh ciang un suahtakna hong ngah hi. Tuani zan a kipan in awng nawnlo ci hi. A nu lungdam lua ahih man in “Siate aw sum bangzah hong piading kahiam” ci liang hi. “Ko sum thalawh hikei ung. Sum piak kullo” kacih uh ciang un alung nuamlo lua ahih man in letsong tampi hong piak ban ah hotel tunman zong hong lalo hi. Taamlai hoh un. Hotel man hong lalo ding hi’ng cilai hi.\nYing Jiang a ka tuiphum uh nih lak ah a khatpen in amau’ omna Wan Ding khua ah ong hawh tapeuh unla kanu gupna thu hong gensak un ci hi. Hih Wan Ding pen 2016 kum Nov 20 ni a kipan kawl galkapte tawh nasiatak a kikap ahi Northern Alliance te’ lak (capture) ngei khua ahi Kyu Gote Pangsai tawh ki galsai lian hi. Kawl leh Sen akizop cilna khua hi.\nKa hawhna te un hih Wan Ding leh Ruili ah ansaipi nei uh hi. La Show ah zong athak khat a honsawm laitak uh ahi hi. Anu gupna thu deihtak in ka genpih uh hi. A kam in bel “Na kan lai ning” hong cih sam hang in amel ih et teh suakta mahmah hi. Hong taam lai tapeuh un na utna penpen uh hotel nuampen ah hong koih ding hi’ng ci hi. Akam in agennop loh hang agamtat zia ih et ciang in suahtakna ngah ahih lam kitel mahmah hi. Ko tawh kithuah nuamsa ngiat hi. Ruili dong hong zuiphei hel hi.\nKa theihkhiat thu (lesson learned)\nNung kha sung in Tuipi khua pai ding in Pasian in hong sawl hi. Gentheihna leh haksatna tampi katuak hi. Dangka teng 3 lei kabat lawh hi. Ahi zong in ka sup kabaina teng sang atamzaw pek Sengam ah Pasian in hong atsak kik hi.\nLeitung bup Pasian’ neihsa hi. Lokho ding in hong sawl nana ah va khawh photphot ding hi. Ih lo khawhna pan in bang mah apiang tektek kei zong in Pasian in buh at hun teh buh omna ah hong atsak thei lel hi cih ka theihkhiat thuthak khat hi.\nLai nong simsak ka lungdam mahmah hi. Pasian in a thupha tawh hong tuamcip ngiat hen. Amen\nNote’ itna sung ah\nPrevious: KBZ Bank ah nasemkhat sumtuh “Counterfeit Currency” vaitawh kiman\nNext: Ampang ah kum 65 aphakhin nupi khat damaih kitaih in kithatlum\n16 May 2017 at 11:24 pm\nThupi in zaknop mahmah ei\nPu thang. Lungdam hi.\nMinam lian (khen nihna) ~ Thang Khan Mang\nTu ni-in a lipkhap huai thu khat Zogam ah piang ~ Thang Khan Lian\nUS Tulsa khuapi pan Pi Zam Ciin (Haupi khua, Gualnam beh) in hongnusia


url: =Pasian maw Pawlpi? Thukhun(bylaw)maw Gupkhiatna Thu? - TUNGZANG NEWS\nPasian maw Pawlpi? Thukhun(bylaw)maw Gupkhiatna Thu?\nPawlpi neilo ding, Pawlpi thupisak lo ding cihna bel hi kei. Tua i Pawlpi thukhun(bylaw)te peuh i gengen zahin, Pasian kammal leh Gupkhiatna thute tangko zel leeng hoih zaw lo ding hiam? Pawlkhatte'n Pasian munah, Pawlpi koih in, Gupkhiatna munah Pawlpi thukhun(bylaw)te peuh koih ihih manin dahhuai ka sa hi.\nPasian' munah Pawlpi a koihte in, Pasian' hoihna leh ama kammalte sangin, a Pawlpi thute khawng uh hong gengen nuam zaw ding uh hi.\nGupkhiatna munah Pawlpi thukhun(bylaw) a koihte in, Gupkhiatna Thu gen nading hun khempeuh, Pawlpi thukhun(bylaw)genna in hong beisak lel ding uh hi.\nPawlpi leh i pawlpi bylaw(thukhun)tuamtuamte sangin, Pasian bekmah liansak in, a lian mahmah gupkhiatna thu leh thuhoih thu manphate tam gen zaw le'ng, Pasian zong lungkim/lungdam zaw ding hi. Bang hang hiam cih leh, Topa Jesu mahmah in zong, mi khempeuh pawlpi mi na suaksak un ci lo a, "Mi khempeuh keima nungzui nasuaksak un,"(Mt 28:19) ci zaw hi. Tua banah mi khempeuh tungah thukhun(bylaw)na hilh un ci lo a, "Mi khempeuh tungah lungdamna thu na hilh un,"(Mk 16:15) ci zaw hi.\nBang Pawlpi-ah omin, bang thu thukhun(bylaw) zangh cihte sangin, Jesu nei maw, nei lo cih bek thupi hi. Hun nunung hi ta ahih manin, i pawl lungsim neih gelgalnate nusia-in, a lian mahmah Gupkhiatna Thu thupi sakin, Jesu nei maw neilo cih tawh ei mimal nuntakna ciat kisit phakik ni. Itna leh deihsakna lianpi tawh…\nKhazih sungah, David Tuang


url: =Yangon: Zin alinciang ki kepziading sanginn 100 ah ki sinsakding :: ZOMI DAILY\nposted on 10 April 2018 at 11:59 pm Lomkholna: Myanmar, News, Sawltak, Yangon\nMyanmar, Yangon Region sung aom sanginn 100 te ah zin alinciang in bangci kikepding cih “Earthquake Training” ki sinsakding cih MMTimes pan kiza hi.\nYangon Region, Department of disaster Management panin Director asemlaitak ahi U Win Shwe in agenna ah zinling aom ciangin ki kepziading “Earthquake Awareness Programme” asinding in Yangon Region sung aom Basic Education School 100 ki teelkhia hi ci’n genkhia hi.\nTuabang in “Earthquake Awareness Programme” asinkhading sanginn akiteel ciangin Yangon Region sungpan zinling aomthei zelzelna leh alauhuai phadiakna munah aomkha sanginn te aki teelkhia ahihi.\nHihbangdan cimawh dongtuak aomciang in ki kepziading hilhsawnna Disaster Management Program pen omliannailo ahih manin, Myanmar gambup ah amasapenzong hipahding hi ci’n Yangon Hotel khatah Media Briefing akibawlna ah Wednesday ni in ulian te’n genkhia hi.\nHih Project pen “Building Resilience in Earthquake Prone Areas of Myanmar Through Better Preparedness and Response” kici a, amakaihpen Ministry of Social Welfare, Relief and Resettlement ahihi.\nSumbei akisam te apanpih ahihleh European Union Civil Protection and Humanitarian Aid leh United Nations Development Program (UNDP) te panpihna Funding tawh aki vaihawmding ahihi.\nU Win Shwe in agenbehna ah Yangon Region sung bekbek ah sanginn 4000 valbang om ahih manin, hih “Earthquake Awareness Programme” pen sanginn 100 bekah aki sinsaktawh kicingzolo dinghi. Ahi zongin adang sanginn tepen UNDP tetawh kithuah in sanginn ah paikawikawi in, thuhilhna Awareness Program ki neihpih kawikawiding hi ci’n genkhia hi.\nHih Project ii ngimna pen gamsung ah zinling tuahsiatna aom ciangin bangci kidalkholhding, apiankhit ciangin bangci kikepding, bangci ki makaihding cihte ahihi.\nZinling aomciangin khuasung mipi te kidopzia kikepziading Public Awareness pen zinling aomtheih phadiakna ahi Bago Region, Chin State, Kachin State, Mandalay Region, Sagaing Region, Yangon Region cihte ah kibawl kawikawiding hi.\nHih Program tungtawn in zinling aom ciangin lauhuaina tampi kiamtuamding in ki lamen hi ci’n UNDP panin Building Earthquake Resilience Project ah Project Manager asem laitak ahi Daw Mai May Htar Phwy Bob in genkhia hi.\nMyanmar gampen Four Faults kici Sagaing, Kyautkyan, Kalartan, Kabaw tungah omkha ahih manin, tuakuam sungteng ah zinling omthei phadiak hi. Sawltak #zomidaily\nPrevious: Tedim Labu vai kuppihna ~ Pa Khuppi\nNext: Leitung a lumlet nuntak khuasak zia ~ Khup Lian Thang


url: =AD Kum 2011 – Kualalumpur aa kibawl Zomi Nam Ni pan Zo suante tung phawn thakna – 1 :: ZOMI DAILY\nAD Kum 2011 – Kualalumpur aa kibawl Zomi Nam Ni pan Zo suante tung phawn thakna – 1\nposted on 23 February 2011 at 12:24 pm Lomkholna: Article, Hangkhanlian, Zomi Nam Ni\nMinamte apiangsak Topa Pasian in, ong piansaksa Zomite, ngimna lian mahmah, tupna lian mahmah, deihna lian mahmah, zatnopna lian mahmah, lam-etna lian mahmah tawh ong piansak ahihlam phawk tawntung ni. Lamdung lamvai ah, zukham ankham in na om zongin ong lam en lai hi.\nTuma Kum 800 lai in tuni tuhun aa Kawlgam akicihna mun ah Pyu minam, Zo minam, Mon minam, Shan minamte teng uh aa Kawl minam in acihtaak nailo hitaleh, tuni tuhun in Kawl minam bek om cihtheihphial hi-in adang teng mangthang khin uhhi.\nAD 1850, Mangkang kumpi in Kawlgam bup alaak madeuh aa kipan Kawlgam Suahtaakna ngahkhit 1950, kum 100 sungin Zo minam million 2 pan million 3 taang mangthanghi. Upmawh hilo hi.\nHun khat lai in minamdangte’n Tharla wadi acih, Zomite’n Tuikang gun icih gunpi dung ah Zomite adim aha in teeng ahihman in Zote kuam cihna, Chin-dwin(Chin=Z0, dwin=kuam) Gunpi cihtawh amin kilaih zahdong dingin Zomite akiteeng ngei ahihi.\nTuni tuhun in Tuikang, Chindwin gun dung ah Zomi malkhat zong kimu nawnlo hi. Mangthang thelthang minam ihihi. Alangkhat pan gen ding hileng ong kivalhtum ahihi.\nTua ahihman in hunkhat lai in, Tuikang gun pan nitumna, sak leh khang Zomite tenna gamgi teng enkik hileng gam zai mahmah sung aa kiphah minam ihi ngeihi.\nZomite Kawl gam ah abul mahmah, apil mahmah, alian mahmah minam ihihlam i kammalte tungtawn in kimu theihi. Gtn. in, Zo=(Zaw, Zu), inn=(eng), khuul-(gu), vok=(vuat), nambat simna (khat,nih, thum…sawm=(se)) cihte Kawlmi te mahmah in ei kiangpan angah uh ahihlam kician mahmah aa, India gam khanglam pan aa angah uh Kawllai (Tamilte lai)tawh agelhciang a aw lian ngah zolo ahihman in lai-pau tawh asim suak uhteh akibang nawnlo, akilamdangtawh akibang hibek aa Zomite’n abul anei lai ihihi.\nTai Chawn akici galhang minphatna ngah Matu pa Kawllai tawh agelh uhteh, Taih Chun(Aungsan Thuriya Taih Chun) in gawm uh aa ei nangawn in aminbul theilo zahdong ihihi. Ukpi Con Bik zong Son Pet cipong uhhi. Zomi ahihlam bang atheilo hilai hang.\nTuamah bang in,\nPakokku District sung aa Zaw ci aa kilo minamte zong ataktak “Zo” hi uh aa Kawllai in “Zo” gelhtheilo ahihman in Zaw asuah uh, Zaw akici suak hiponghi. (Tuhunteh ZNC te’n Zo pen akinai thei pen ong gawm uhteh Zu awsuah apua ciang in ong gelh uhhi)\n1850 kiim in Tuikang gundungsuk aa kipan Irrawadi gun piau suk teng ah Zomite tam mahmah ahihman in, Ava Mangpa (Mindon Kumpipa) hunsung in Zaw minzi U Pho Hlaing acih Zo Minister a minthang mahmah, apil mahmah khat a om lam Kawlgam tangthu ah tuni dong kigengen lai aa, Zo minister(minzi) Pu Laang cihkhat hingel ding aa Kawllai tawh akigelh ciang Zaw(Zo) Minzi(minister) U(OO, Kawllai) Phu(Pu) Hlaing(Laang) asuah uh hiding kician mahmah kasa hi. Tua hunlai in minam dang tuam khat in om lai mahmah ahihlam kician mahmahhi.\nTua hun lai aa Zo akici minam(Zaw) teng bangzah taktak bang phathei ding cih, tuni tuhun, tua dungsuk aa population tawh kaleh ngaihsut kik ciang awn 2 pan awn 3 peuhmah pha ngel ding ahihhang, tuni tuhun in Zo(Zaw) hi ung cinawnlo in Kawl hi-ung cizaw ta uh ahihman in amangthang hi aa Zo taktak ahon amang aa amangthang ihihi. Tua pen kum 100 sungbek hilelhi.\nHun khat lai in Tuikang gun paiu suk leh nitumna Chin State dong, Zo suante tenna ahihhang tuhunteh, Zomi hi-ung aci khat mahmah om nawnlo ahihman in, Kawl asuak mangkhin ihihlam kician mahmah hi.\nTua lak ah Shan pawlkhat in ong laihelh(Khampat, Homalin, Khamti) hibek aa tua Shante nangawn koi lam tung cih kithei nawnlo in, lah om nawnlo uh aa Kawl suak khinta uhhi.\nMinam valh tum lamsang ah Kawlte etteh huai mahmah kasa aa, alangkhat pan en lehang amangthang, athelthang mahmah minam ihihi. Pyu te beimang, kivalh tum khin in, Mon leh Shan zong tamnawn hetlo mawk uhhi.\nTu aa bangta ihpai laileh asawtlo in, ei a omlai tengzong mangthang ding hihang. Ong ki valhtum ding kician mahmah kasa hi.\nHihpen, AD Kum 2011, Zomi Nam Ni, KL(Malaysia) pan Zo suante tung Phawn thakna (amasa) ahihi.\nPrevious: Sawtta e Ngaih ~ Thawnpu\nNext: AD Kum 2011 – Kualalumpur aa kibawl Zomi Nam Ni pan Zo suante tung phawn thakna – 2\nZOSIAM te Zogam ah kuanbaih tading\nKeima teci na hi uhi (Luka 24:48) ~ Jam Daniel\nJews minamte’ ong lak Zomite’ mailam kalsuan zia ding ~ Khup Lian Thang


url: =FA2a-Optimaliserende regelingen toepassen. - Kenniscentrum InfoMil\nHome › Onderwerpen › Duurzaamheid, energie › Energiebesparing › Kennisbank Energiebesparing en Winst › FA2a-Optimaliserende regelingen toepassen.\nFA2a-Optimaliserende regelingen toepassen.\nOptimaliserende regelingen ontbreken.


url: =LESSON 6 MAY 4 - 10 A THUPI KI-ITNA LA ~ MUC\nLESSON 6 MAY 4 - 10 A THUPI KI-ITNA LA\nAdmin 3:57:00 PM Articles, Sabbath School Lesson\nLESSON 6 MAY 4 - 10\nA THUPI KI-ITNA LA\nTu Kaal Sung Sim Ding: Solomon La; Pian. 2: 7; 1Kor. 7: 3-5; Jn. 17: 3; 1Jn. 1:9; Rom. 1: 24-27; Gal. 5: 24.\nKAMNGAH: “Kei simloh kua mah ngai ken la, kei sim loh kuamah na nga-ah kawi ken. Itna in sihna zahin thahat a, kingaihna in sihna zahin khauh hi. Itna in mei bangin a kuang khia, a kisumit zolo a kuang semsem mei tawh kibang hi.” Solomon La 8: 6.\nMihing nuntak hun sungah hun thupi mahmah khat in kiteenna, nupa suahna hi. Numei, pasal khempeuh in zi nei, pasal nei hi lo hi. Ahi zongin zi nei, pasal nei-te adingin nupa suahna in a thupi mahmah thupha khat hi. Tua thupha-te lak pan nupa suah nopsakna in a tuamtuam vilvel thupha hi. A hun leh a mun tungtawnin nupa kikaal ki-itna a tuam vilvelin pulaakna hi. Mi tampi ngaihsut bang hi lo-in Lai Siangtho in nupa omkhop a nopna langpan lo hi. Lai Siangtho in Piangsak Pa in mihing tungah a hong piak tua thupha zatkhialhna hi zaw hi.\nA taktakin Solomon La in tom-in, a kisim mun lo hi. Solomon La in monu Shulamite leh a lawmngaih Kumpi Solomon kikaal ki-itna, a lamdang ki-itna leh nupa kikaal ki-itna pulaak hi. Soloman La in Pasian leh a mite kikaal, Khrih leh a pawlpi kizopna limcingin kizang hi mah taleh, a masa-in zi le pasal kikaal kizopna, ki-itna pulaak hi. Tu kaal sungin Thuciam Lui sung a nupa suahna thute i kikum ding hi.\nKhentuam Theih Hi Lo Nunna\nKoi bangin Lai Siangtho in mihing pumpi pianzia pulaak hiam? Pian. 2:7; Late 63: 1; 84: 2; 1Kor. 6: 19, 20; 1Thess. 5: 23.\nBiakna pawl khat in pumpi leh nuntakna ‘hu’ khennih suah uh hi. Pumpi in siatna tawh kidim hi-in, nuntakna ‘hu’ in siangtho hi, ci uh hi. Ahi zongin Lai Siangtho in tua bangin hong hilh lo hi. Numei, pasal a i pianna kipan pumpi in nuntakna buppi hi. Nuntakna in pumpi leh ‘nuntakna hu’ kikhen tuam lo thei lo hi (Pian. 2:7). Late gelhpa in a lungsim khempeuh tawh Pasian bia hi (Late 63: 1; 84:2). Nuntakna buppi a siangtho ding, Pasian hong lamlah bangin nuntak ding kisam hi.\nPasian hong piak pumpi a thupi-zia nupa kizopna tawh kisai-in Solomon La in pulaak hi. Koi bangin Sol. 1:2, 13; 2:6; 5:10 – 16; 7: 1-9 in pumpi manphatna pulaak hiam? ___________________________________________________ ___________________________________________________\nLai Siangtho in nupa kikaal pumpi nopsakna, kilunggulhna in thupha hi, ci-in hong hilh hi. Nupa kikaal ki-itna sungah pumpi taksa deihnate maizum huai hi lo hi. Nupa-te in amau kikaal pumpi deihna imcip lo-in kithei-sak ngam uh hi. Mun khatkhat-ah nupa-te in amau lungsim a om bangbang nupa lupkhopna pulaak ding kiphal lo hi. Tua bang ngei-na kizatna munte-ah nupa kikaalah amau pumpi deihna pulaak ding hamsa hi. Tua bang munte-ah numei leh pasal kizopna hoih takin theihna nei thei lo uh hi. Nupa kikaal ki-itna a kip a kho semsem dingin Pasian hong piak nupa suah a nopna i telzawk nadingin Lai Siangtho in hong hilh hi.\nKoi bangin nupa lupkhopna ganhing lungsim, ngei-na hoih lote in a suksiat loh nadingin kidal ding na hiam? Koi bangin Lai Siangtho in nupa lupkhop a khengval-in zat khakloh ding hong hilh hiam?\nItna La Tuamtuamte Itna\nSolomon La in itna tawh kisai hong lak hi. Sol. 1:2, 13; 2: 10-13, 16; 3:11; 4: 1-7; 5:16; 6:6; 7:1 -9;8:6, 7. ___________________________________________________\nSolomon La in lawmta nih kikaal kizopna, kithuahna, khatlekhat kideihsaknate pulaak hi. Tua lawmta nihte in nupa hong suak uh hi. Zi in a pasal tungah “nang in ka lawm na hi hi” ci-in pulaak hi (Sol. 5: 16). “Lawm” cih kammalin nupa lupkhopna kihel lo kikholhpih, kithuahpih pulaak kammal hi. Lawm bangin kikhawl thei zilepasal in a nuamsa nupa-te hi.\nSolomon La in lakam tawh kigelh hi-in zi le pasal kikaal pumpi, lungsim kizopna pulaak hi. Nupa kikaal nopsakna in Piangsak Pasian hong piak khong thupha hi. Zi le pasal, khat le khat kihuh diamdiam ding hi. Amaute sungah Pasian itna a om ciangin “nupa ki-itna in siangtho,deihhuai, nunna domsang hi.” Ellen G. White, The Adventist Home,99.\nSolomon La in nunna a domsang itna thu pulaak hi. Itna man in mihing sung pan hong piangkhia hi lo hi. Itna in Kha Siangtho hong piakkhong hi (Rom. 5:5). Tua bang itna in nupa kikhantulsak hi. Tua bang itna in ta in pa a muan bangin Pasian muanna hong neisak hi. Tua bang itna in na khempeuh hong pia itna hi-in, Khrih pumpi pawlpi hong kipumkhatsak itna hi. Solomon La in nupa kizopna-ah angsungkhual lo itna siksan hong hilh hi.\nKoi bangin Pasian tawh kizopna kip nei ding na hiam? Bangci bangin hun na zang hiam?\nMi tampi in Solomon La in “Eden huanah ciah kik dingin” hong hilh hi, ci uh hi. Solomon La sung a nupa-te in Adam leh Eve gennuam hi kei taleh, Eden huan pulaak hi. Pasian in nupa-te in pum khat dingin a geel thu limciinna leh thugentehna tawh pulaak hi (Pian. 2: 24, 25).\nKoi bangin Solomon La in nupa kikaalah cihtakna kisapna thu pulaak hiam? Sol. 4:7- 5:1. Koi bangin Paul in zong nupa pumkhatna hong hilh hiam? 1Kor. 7: 3-5.\nSolomon in a zi kiangah “hong pai in” ci’n sam hi (Sol. 4:8). A lawmngaih in dawngkikin “ka huanah ka ngaihno hong pai sak un” (Sol. 4:16), ci hi (Sol. 5:1). Nupa kizopna-ah thuzawhna, thatang hatna tawh itna kingah lo hi. Huaihamna, angsung nopsakna nialin, mite nopsak ding deihna tawh a kipia itna hi. “Ka huan in, ama huan hi,” ci-in pulaak hi. “Solomon” “Shulamith” cih minte in Hebrew laimal shalom pan hi-in, a khiatna in kilemna, kicinna cihna hi. Hihte in kizopna picing pulaak hi (Sol. 4: 1-5; 5:10-16). Solomon La sung laimalte leh a thuluanzia in kizopna hoih pulaak hi. “Ka it in keima aa hi-in, kei in Ama aa ka hi hi (Sol.2:16), cih kammal in Thuciam pulaak kammal hi-in, Eden huan a Adam in Eve tung a pulaak “Hih in kei guh pana guh, kei sa pana sa ahi hi” (Pian. 2: 23), cih siksan hi.\nKoi bangin pasal in zi luppih cih Lai Siangtho in thei cih kammal tawh pulaakin, tua kammal in Pasian tawh kizopna pulaak hiam? Pian. 4: 1, 25; 1Sam. 1:19; Lk. 1:34; Jn. 17:3; 1Kor. 8:3.\nLai Siangtho in ‘thei’ a cihte pumkhat, sa-khat suahna limcing, pasal in zi luppih, cih kammal tawh pulaak hi. “Thei” cih kammal in kipiakna, nupa kikaal kitheihcianna pulaak hi. Pumpi taksa kizopna bek hi lo-in lungsim kikhatna pulaak hi. Tua banah zi le pasal pumkhat suahna in thu-um mite leh Pasian kizopna limcing hi. Nupa kikal kipiakna, cihtakna, kikholhna, ciangtan om lo nopna cihte in Khrih leh pawlpi kizopna limcing hi.\nSol. 4:8- 5: 1 sim in. 4:16 leh 5:1 in Solomon pulaak khempeuh ii thu guipi hong hilh hi. Tua in Solomon leh Shulamite nupa suahna-ah nopsakna pen pulaak hi. Sol. 4: 12, 16; 5:1; 8:8 -10 in bang pulaak hiam?\nSolomon sungah nupa suah mateng lawm kingai-te in lupkhopna nei lo ding ahihna thu Pasian in limtak hong hilh hi. Tua bangin kiteenma a siangtho-na, Shulamite sanggampa in Shulamite pen kongkhak, kulh tawh genteh hi (Sol. 8: 8, 9). Nungak picing khat in kiteen mateng a pasal adingin siangtho takin kikem thei a, a pasal adingin a muanhuai kulh tawh kibang hi (Sol. 8:8). Kiteen mateng a pasal in a siangtho, a bit nungak ahihna hih bangin pulaak hi: “Ka lawmnu a ki-umcip huan hi a, a kinei tuam tuinak ahi hi” (Sol. 4: 12). Ama nunna zia siksanin a lawm nungakte kiangah zong nupa suah mateng itna kip tawh nuntak ding hilh hi. Solomon sungah Shulamite in a lawm numei-te “ Jerusalem tanu-te” tungah lupkhop utna lungsim ukzawh kisapna leh nupa suah mateng siangtho takin om ding thumvei pulaak hi ( Sol. 2:7; 3:5; 8:4).\nSol. 2:10; 4: 8 sungah mo in a mopa ding nihvei a sapna thu kipulaak hi. Kiteenma-in nungak in tangval sapna sang zo lo hi. Ahi zongin tu-in nungak in tangval huan sungah sam hi. Tangval in lungdamtakin tua sapna zui hi (Sol. 5:1). Tangval in nungak hoihna bek hi lo-in nungak in tangval ii lungsim khempeuh ngah zo hi (Sol. 4:9). Tangval in nungak itna tawh kidim hi (Sol. 4: 10). Nuamna in tangval tuamcip hi; nungak in tangval neihsa hong suak hi: “Ka lawmnu, ka nau nu, a ki-umcip huan hi a, a kinei tuam tuinak ahi hi” ci hi (Sol. 4:12). Tangval leh nungak in pumkhat suakin Khapsa Gam nunna zia hih bangin pulaak hi: “Lawm aw, khuaizu bangin na muk khum a, na lei in bawngnawi leh khuaizu ahi hi. Na puante in Lebanon mual a paknamtui namkim nam hi” (Sol. 4: 11).\nNupa suahna-ah a kisik zi ahih keileh pasal adingin lungdamna thu bang om hiam? 1Jn. 1:9; Late 103: 12; Isa. 55:7; Jn. 8: 11.\nPiangsakpa Hong Piakkhong Kemcing\nPasian in a tuam vilvel ngimna tawh numei leh pasal hong piangsak hi (Pian. 1: 26-28). Mimal khat ciat in Pasian limlemel pua-in numei leh pasal in nih hi lo-in, khat ahihna uh in a tuam vilvel in Pa, Tapa leh Kha Siangtho pumkhat ahihna uh limcing hi. Numei leh pasal pumkhat suahna in suanlekhak neihna, nunna thak kipatna ding hi-in, Pasian limlemel pulaak hi.\nPiangsak Pa ii deihna bang hi lo-in nupa lupkhopna tawh kisai Lai Siangtho in bang pulaak hiam? Siam. 20:7- 21; Rom. 1: 24 27; 1Kor. 6:9- 20.\nLai Siangtho in Pasian limlemel sia-sak thei, melhemsak thei na khempeuh deih lo hi. Nupa lupkhopna tawh kisai Pasian in daikaihna hong koihsak a, a mite in Topa deih bangin nupa suahna a nei dingin Pasian in makaih hi. Mihing tuahkhak thute Pasian thupiak tawh sittel hi lehang mihing nunna khempeuh in mawhna tawh kidim hi.\nMawhna tawh kidim leitungah thu-um mite in nupa tawh kisai thu, koi bangin Lai Siangtho in hong hilh hiam? Rom. 8: 1-14; 1Kor. 6: 15-20; 2Kor. 10:5; Kol. 3: 3-10; 1Thess. 5: 23, 24.\nThu-um mite in Khrih hong pai ciangin mawhna siatna sung pan suahtak ding lamen-in i ngak hi. Eite in upna tawh tua hun hong tung ding i ngak hi. Khrih in singlamteh tungah a hong sihna tawh eite in mawhna-ah i si a, Khrih in sihna pan a thawhkik manin eite in Amah tawh i nungta khawm hi. Tatsat lo-in thungetna, ngakin vilkawm leh Kha Siangtho vangliatna tawh mawh dim nunna sisakin, Khrih deihna bangin nungta dingin thasan kul hi. Pumpi, zi/pasal neih theihna cihte in Pasian kiang pan hong pai ahihna thei-in, Ama deih bangin nuntak ding uh hi. Pasian in mawh kisik mite mawhna maisak hi (1Jn. 9). Mi khat in a bei-sa hunah numei pasal thaangtatna tawh kidim ngei mah taleh, hotkhiatna thu in tua bang nunzia hong khel thei hi. Mi kimkhat in zi, pasal nei lo dingin khentat uh hi. Hih bang mite in Pasian deihloh nu le pa mawhna a pawl pawl tawh kipelh thei uh hi.\nKoi bangin pawlpi in numei leh numei, pasal leh pasal kiteengte tungah lungsim puak nei ding kisam hiam? Koi bangin Khrih in amau tawh i kizopna hong huzaap ding kilawm hiam?\nNgaihsutbeh Ding: Nupa suahna in Khrih thupha ngahna namkhat hi. Nupa suahna in siangtho, mannei hi. Biakna man in Topa ngimna tawh kitukalh lo hi. Numei leh pasal in pumkhat suak thei dingin Pasian in a sehsa hi. Nupa-te in tanu tapa nei-in, tua in kham lukhu bangin pahtawi-na suakin, vantung innkuan limcing hi. Khrih in nasep a kipat dingin Eden huan sung pan Pasian’patkhiat nupa suahna thupha pia hi. Khrih in mopawi-ah kihel dingin nial ngei lo hi. Mopawi in thumanna, siantho-na, dikna, deihhuai-na tawh a kidim ciangin tua mopawi in mihing tungah hong kipia a lian mahmah thupha namkhat hi.” Ellen G. White, Daughters of God, 180, 181.\nSolomon pulaak mah bangin nupa suahna-ah lupkhopna in a thupi mahmah khat hi. Ahi zongin tua bangin lupkhopna a kipan melhoihna cihte in a kip tawntung ki-itna piangsak lo hi. Annek, exercise (pumpi taksa thasanna tawh khua-ul) cihte a kipan plastic surgery (ki-atna tawh mel puahna cihte) in kum u pat ding dal thei lo-in a tawntungin hong khangmoi-suah zo lo hi. Solomon leh Shulamite in ciampel lo-in kikhantul uh hi. Nupa ahihna uh thum vei bang kipulaak hi (Sol. 2: 16; 6:3; 7:10). Sol. 2:16 in Shulamite in Solomon neih hi-in, Solomon in Shulamite neih hi, ci-in kipulaak hi (Eph. 5: 21, 23). Sol. 6:3 in Shulamite in Solomon tungah a ki-apna pulaak hi (Eph 5: 22, 23). Sol. 7:10 in Solomon in Shulamite a ngaih itna pulaak hi (Eph. 5: 24 -32). Itna in mangthang thei lo a, (Sol. 8:7), tatsat lo-in a kip tawntung hi (Sol. 8:6).\n1. Koi bangin Solomon in a zi kicinna a pulaak hiam? ( Sol. 4: 1-5; 6:8; 7:1-9). Adam in Eve a muhcil a pulaak thu tawh enkak in (Pian. 2: 23). Pasal in zi tawh kizop ding bang hong hilh hiam? (Eph. 5: 28, 29).\n2. Solomon sunga kipulaak gentehna tuamtuamte in Pasian leh a mite kizopna, Khrih leh pawlpi kizopna limcing hi. A khengvalin ngaihsun lo-in, Solomon leh Shulamite kizopna zia in Pasian tawh i kizopna zia bang pulaak hiam? Isa. 54: 4, 5; Jer. 3: 14; 2Kor. 11: 2 zong sim in.\n3. Pau. 25: 11; 31: 26; Sol. 5: 16 sim in. Kampau in nupa kikaal ki-itna khangsak thei, susia thei ahih manin bangzahin kampau in thupi hiam? James 1: 26; 3: 5-11 in lei tawh kisai bang hong hilh hiam?


url: =President Kiteal Dan Le Congress Thu « Nikonghong\nHome » Politic » President Kiteal Dan Le Congress Thu\nPresident Kiteal Dan Le Congress Thu\nPresident kiteal dan\nAmerican ngammi mimal khat sim in US president sia mee pia in teal ci in kingaisun tha tawntung hi. Ahihang, President sia ngammi mimal khat sim ii mee taw akiteal hi ngawl aa, ngammi mimal khat sim ii teal sia Electoral College ci in ih heak, president a teal tu elector (ကိုယ္စားလွယ္) te a kiteal hi zaw nginge hi. Ngammi mimal khat sim ii me taw a kiteal Electoral College te in president a teal hi pheang hi.\nElectoral College system sia USA ngam thak phuu tu a kipan sawng panma constitution sung a omsa hi. Tua hun lai in mipi khenkhat in president sia congress in teal le uk hi. Himakale, adang khenkhat te ii ngaisutna pan, congress sung kihel teng bek in teal le, democracy paizia hi ngawl ci in nial uh hi. A khaak bel ciang hi ngaisutna te 2 ngawm tua aa, Electoral College system hong piang hi. Hi Electoral College system paizia bang hile, mipi in eima state tek ah president a teal tu elector (ကိုယ္စားလွယ္) teal tu aa, tua elector (ကိုယ္စားလွယ္) te in president teal tu hi.\nState sim in Congress sung ah Senator (အထက္လြတ္ေတာ္အမတ္) le Representative (ေအာက္လြတ္ေတာ္အမတ္) a nei za taw kikim in Electoral College elector (ကိုယ္စားလွယ္) tu teal thei hi. Sontena, Maryland state bang in Congress sungah Senator 2 le, Representative 8 nei ahikom, Maryland state sungpan president a teal tu elector 10 teal thei hi. Tua Maryland pan Elector 10 le, State theampo pan a kiteal Elector teng a kingawm 538 in president a teal tatak hi pheang hi.\nTuahu in US citizen khat in mee pia tu a pai ciang a mee tang tung ah, President kiteal tute ii min ki-at ngawl aa, Electoral College elector tute ii min le a party min veu ki-at hi. Hitana, Republican pan a kidem Romney bang mee ih pia nuam le, Electoral College list om sung pan Republican elector sia teal ta, mee piak kul hi. USA ngam buppi pan a kiteal Electoral College elector teng in President mee pia tu aa, tua Electoral mee zo pa/nu President suak hi.\nElectoral College elector teng ii mee a piak zawk ciang mee simdan zong state vekpi kibang siat ngawl hi. State a tam zaw ii simdan sia a zo zaw pawpo in mee lasiat hi. Sontena, Maryland state in Electoral vote tang 10 nei aa, Democrat in mee 7 nga aa, Republican in mee 3 nga ci tawng. Tua hi le, Democrat in avekpi lasiat aa, Maryland state ah a zo Democrat hi pai hi. Maryland state pan Democrat in Electoral vote tang 10 nga siat pai hi.\nAhihang, Maine le Nebraska state 2 ah system a tuam khat in pai hi. Hi state 2 in Electoral vote a nei theampo sung pan tang khat sia district no tam mama in khen kik hi. Tua Electoral mee tang khat sia district no a khen teng sung ah kidem sak aa, a zo zaw pawpo in tua state ah a zo pa/nu suak hi. State ii nei a taang lai Electoral vote sung pan tua zawna a nga pa/nu sia mee tang 2 pia thua hi. Sontena, Maine state in Electoral vote 4 nei hi. Tua 4 sung pan 1 sia district nonote ah khen in kidem hi. Electoral vote 3 teng sia koi phot hi. District no teng ah a khen tua Electoral mee tang 1 sia hong kidem aa, Republican in zo ci tawng. Tuahile, Republican in tua state ah a zo pa/nu suak aa, state ii neisa, a taang lai Electoral mee tang 3 sung pan tang 2 sia Republican in nga thua lai aa, avekpi tang 3 nga suak hi. Democrat in Electoral mee tang 1 Maine state pan nga suak hi.\nUS ngam bup pan Electoral College elector 538 pha hi. Tua 538 sung pan mee tang 270 vaal a nga masa sia US president kitealna ah ngual zawna nga hi.\nDecember tha ii Nipi 2na ii Nipi khuavak ni ah, Electoral College sung a kiteal teng in amate state tek ii khuapi tek ah President teal tu in mee pia hi. A kiteal theampo in amate tek party atu in mee piak tu in a kiciam tingteng hi siat hi. Thu mann ngawl in party dang mee a pia nuam zong piak theina thu nei hi. Ahihang, tuabang mihingte sia thu mann ngawl ci in kiciamte aa, state pawl khat in thu kisua theina dong in law vawt hi. Tua kitealna ah Electoral college elector sim in mee tang 2 tek nga uh aa, tang khat ii tung ah president a kidem tute 2 om hi. Adang khat sia tung ah Vice President kidem tute 2 om hi. State tek pan mee tang theampo a kisim tek zawk ciang Mee tang theampo Congress kipuak hi. January tha sung Congress sung ah tua Electoral vote theampo ngawm in sim aa, a zo pa/nu khensat hi. Azazen in mee tang omza ii alang 270 kuama in a nga buale, Congress pan Representative (ေအာက္လြတ္ေတာ္အမတ္) te in President teal theina thu nei hi.\nA heak nop huai thu dang khat sia, President zong, Vice President zong state akibang khat pan ahile, tua state ii Electoral College in khat bek mee pia thei hi. Sontena President zong Vice President zong New York state pan ahile, New York state Electoral College te in President ahibuale, Vice President a dei zawk khat bekma mee pia thei aa, a khat zaw atu mee pia thei ngawl ahikom New York state ii Electoral mee tang khat a sum suak hi. Tua ahikom Vice President a teal uh ciang state dang pan veu la hamtang hi.\nUS te ii Congress sung ah Senator le Representative ci in khen 2 om hi. Kawl lai in (အထက္လြတ္ေတာ္) le (ေအာက္လြတ္ေတာ္) ci in a phen ziu zong telna ol bilbel hi. State khat sim pan Senator 2 tek hong kiteal aa, state 50 om ahikom Congress sung ah Senator (အထက္လြတ္ေတာ္အမတ္) 100 om hi. Representative (ေအာက္လြတ္ေတာ္အမတ္) ciang state tek ii mihingsim (population) zui in kiteal hi. Mihingsim a tam state te in Representative tam zaw nei aa, a tawm zaw state in Representative a tawm zaw nei hi. Congress sung ah Representative (ေအာက္လြတ္ေတာ္အမတ္) 435 om hi.\nSenator khat ii nasepkum (term) sia kum 6 hi aa, Representative khat ii nasepkum sia kum 2 bek hi. Senator khat in a no bel kum 30 phasa hi tu aa, US citizen a sua zawk a tawm bel kum 9 a phasa hi tu hi. Representative khat in a no bel kum 25 phasa hi tu aa, US citizen a sua zawk a tawm bel kum 7 a phasa ahi kul hi.\nHouse of Representative te ii Seal\nLaw (Upadi) a suak tatak ngawl lai, law a suak tu in a kisung thu khat sia bill kina aa, Senator le Representative teng in tua bill te at/vawt hi. Tua ahikom law maker zong kina hi. Senator le Representative te in bill thak vawt tu thu sung thei ahihang, Senator te in tax bills le kumpi sum tum khanto thei natu bill vawt theina thu nei ngawl hi, ahihang, tua bill te kankuat (reject) thei, pua theina thu nei hi. Representative ii thu neina khat sia, azazen in Electoral College in president kician tak in hong teal zo buale, teal theina thu nei hi. Representative ii thu neina dang khat om lai hi. President pan kipan kuamapo Impeachment vawt thei hi. Impeachment ciciang, ngamtatna, nasepna taw kisai nginaat ngawlna, thumann ngawlna a mu le thu sua thei hi. Electoral College in President kitealna ah kician tak in hong teal zo bua le Vice President tu sia Senator te in teal tu aa, impeachment a kivawt kumpi ulian khat ii case sia tavuan la in seam suak tu hi.\nDoppha: Internet site tatuam\nTags: Us Politic\nBy thawngno in Politic, USA on April 18, 2012 .\n← The Lady\tPopular Vote Le Electoral Vote →\nUS Kumpi ki teal daan kuama po tel thei tuh eima kam nong aat keima aituam lungdam/thupi sa mama ingh. Nong aat ta vet Popular Vote thu zong nong belaap vet lai tuh hesuak na tawh!–tppa


url: =Phaiza khua satna thu :: ZOMI DAILY\nposted on 25 August 2019 at 7:48 pm Lomkholna: Article, History\n1. Thuam Thawng’ munah Tawng Gen\nKaptel Ukpipa Thuam Thawngte pata Myo-ok suamna hangin, Kumpi’n manin Thong sungah hong sih tak uh ciangin, Hatzawte Tawng Gen mitei khat a hih manin Kaptel ah vaihawmin hong om uh hi. Thuam Thawng’ zi Thang Ning tawh kikopin thu khat peuh peuh kikum in zu peuh sim khawm zel uh hi. Tua banga hong kikholh uh ciangin a khuapih te in kingai kha ding hi ci-in ummawh pian uh a hih manun, a tat a hekna uh encik den uh hi.\nTua banah Thuam Thawng thong hong kiat ciangin Kumpi in Tawng Gen Kaptel hausa hihna laipi na pia hi. Tua bang thu hong om ciangin Sukte in, Vaphual’ tuanna-ah va-ak tuang ding, ci-in thangpai mahmah uh hi. Thang Ning leh Tawng Gen kithuahin thu leh la ki kumkhawmin, zu leh sa a nek khawm uh ciangin atanaute thangpai semsem in mawh uh hi ci-in thubawlin lengla khah uh hi. Tawng Gen tate in, “Pa aw, no, tua bangin khial kha takpi nei vuam? ci a adot ciangun Tawng Gen in, “Tate aw, hilo lua kisa-in ka nuih bang za liang veh aw,” ci-in zum nuih pingpung kawmin dawng hi. Tua banga upmawhna a om ciangin liausak uh a tua hun laitak a liausum asang pen, Lawi 8 hinapi in, Tawnggen lawi 11, na liau sak eu au mawk uh hi. A lawi zong sum lawi hilo-in kawl pan a akaihtoh ngiat uh lawi 11 na liausak uh hi.\n2. Tawng Gen in Phaiza khua satna:\nKaptel khua-ah Tawnggen in hausa a sep laitakin, Thuam Thawng’ ta nihna Do Tual in a khua atui hanthawnin, “Hih bang teng banah kapa’ za hong laihsak a hih manin, ih khua ih tui luah dingin phal kha’ng,”ci-in hawlkhiat ding na sawm hi. Tawng Gen in A khuapihte’ simmawhna leh hazatna a theih ciangin, Kaptel khua nuamsa nawnlo-in Dallang(Rallang) khua bel dingin na pai khia a, hatzawte Gawt Suah leh Gualnamte Phung Thang in na zui uh hi. Asanggamte in kha a, atai loh nadingin nakpi-in na kho uh hi. A khohkhoh uh hangin kho zo tuanlo a hih manun, suangbuk ciang dong zui uh a, tua pan ki lehkik uh hi.\nTua ciangin, Tawng Gen, Pau Gin, Kai Zel, Thang Tuah, Gen Amte, Singlei gam leh Phaiza gam et ding avaihawm ciangun, Gen Am, Zuan Thang, Hang Vungte va pai uh a, tu laitak a aki ne Tuinak cik munah, Sahang khat leh Ngal khat a kibuan lum a si a muhna thu uh a gen ciangun, gamhoih gam pha hi, ci-in teen nadingin, thukim uh a, Kum 1885 kumin, Kaptel panin inn 20 ding khia-in, Ciingpikot na tung masa uh hi. Ciingpikot ah kum 12 a naten khit uh ciangin kum 1897 kumin Thalmual khua na tung uh hi.\nTua hun laitakin Phaiza gam leitangah, Laitui khua pan a apai Siamsuangte inn 6 na teng khin uh a, khuataw zaangah Vangtehte na teng khin zo uh hi. Tua mun mahah Nekgen,Neihkhup zong inn 13 kum 3 sung khawng mah na teng khin zo uh hi. Tawng Gen in Phaiza khua-ah a ten theih nadingin, Tonzaang Ukpipa Hau Cin khup’ tung panin, a na nget ciangin ngah a, Thalmual khua-ah kum 3 a na ten khit uh ciangun, a kim apam teng zolin, Vangtehte’ khuakhung abal lei vuah 1900 September 5, ni-in kigawmin na teng khawm uh hi. Tua lai munah Phai tampi po a hihmanin a khua min dingin, PHAIZA ci-in na phuak uh hi. Tua ciangin a nuai a bangin nasepna hawm pah dimdiam uh hi:\n1. Tawng Gen — Hausapi — Hatzaw\n2. Kham Thuam — Upa — Neihgup\n3. Tun Ngul — Upa — Nekgen\n4. Kai Khual — Upa — Gualnam\n3. Nuntak sung kisam ding teng amau’ kivakna ciat bang a nasep hawmna:\n1. Kaizel — Siampu semsak — Hatzaw\n2. Kai Khual — Langkhen — Gualnam\n3. Tun Ngul — Tualtul tawisak — Nekgen\n4.Siing Gin — Daktum– Siamsuang\n5. Zam Khual — Sikseksak — Gangte\nHatzawte Kaptel panin Phaiza khua zuan ding a ana pai khiat ciangun, Pa. Kham Nok. Khual Neng, Kai Khual, Phung Thangte in na zui uh hi.\n4. Hatzawte Kaptel panin Phaiza khua-ah atai teng:\n1. Tawng Gen — Zuan Awn’pa\n2. Kai Zel — Thang Za Thawng’ pu\n3. Dam Vung — Gin Thang’ pa\n4. Thawng Kai — Thang Mang’pa\n5. Thang Tuah — Tuah Khaw Thawng’pu\n6. Hang Vung — Innmang\n7. Got Suah — Suah Do’ pu\n8. Tawng Cin — Cin Zam Thang’pu\n9. Gen Am — Am Khan Thang’pu\n10. Thang Gen — Gen Khaw Gin’ pu\n11. Lam Neng — Kai Tun’pa\n12. Pau Gin — Gin Za Suan’ pu\nPa. Thang Suah’ ta Tuah Khaw Pau pen Phaiza Zong Khup, Kham Khaw Gin’ sih zawh ciangin Saizaang panin kipi hi. Hang Songte zong Saizaang panin hong nung tai uh hi. Gualnamte Kham Nok leh Khual Neng pen Thalmual panin Talek na zuan hi. Phung Thang leh Kai Khual in Phaiza khua na zuan uh hi.\nPhaiza khua Pu.Khual Suan, Pa. Khai Khan Thang, Pa. Thang Khan Kap, Pa. Gin Za Dal, Muallum khua Pu.Khai Do, te’ genna pan leh Thang Cin Mang’ Coral Jubilee pan a kila ahi hi. A Collection by Rev. Thang Siam Lian\nPrevious: Myanmar kumpizum te ah Kawllai gelhnading in Unicode bek kizang tading\nNext: Zomi Idol ~ Dr. Do Suan Mung